hotchpotch/miracl-hf-unified huggingface dataset:
พิมพา พรศิริ
พิมพา พรศิริ เป็นนักร้องแนวหมอลำที่มีชื่อเสียงในยุค 2530 มีน้ำเสียงเป็นเอกลักษณ์ พ.ศ. 2530 มีผลงานเพลงกว่า 70 ชุด ผลงานที่สร้างชื่อเสียงคือเพลงน้ำตาเมียซาอุ ซึ่งได้รับรางวัลผู้ขับร้องเพลงลูกทุ่งดีเด่นเนื่องในงาน "กึ่งศตวรรษเพลงลูกทุ่งไทย ภาค 2" ประจำปี พ.ศ. 2534 จัดโดยคณะกรรมการวัฒนธรรมแห่งชาติ (ในขณะนั้น) และเข้ารับรางวัลพระราชทานจาก สมเด็จพระเทพรัตนราชสุดาฯ สยามบรมราชกุมารี
พิมพา เกิดวันที่ 13 มกราคม พ.ศ. 2512 บ้านกันกง ตำบลละหาน อำเภอจัตุรัส จังหวัดชัยภูมิ เป็นบุตรีของนายเพชร-นางทองอินทร์ สุภาพ จบการศึกษาในระดับมัธยมศึกษาตอนปลาย เริ่มมีชื่อเสียงตั้งแต่อายุ 16 ปี เคยลงทุนทำเพลงเองแต่ไม่ประสบความสำเร็จ
นอกจากนี้ยังได้ร่วมกับนักร้องอื่นๆ ทำผลงานเพลงอีกหลายชุด โดยมีผลงานรวมกว่า 70 ชุด
หลังจากย้ายค่ายมาอยู่ค่ายอาร์สยาม เธอก็มีเพลงใหม่เป็นซิงเกิลในอัลบั้ม "ซุปตาร์อีสาน" ในบทเพลง "สาวใหญ่สิลงคาน" เมื่อปลายเดือนกันยายน 2558 ซึ่งอัลบั้มนี้มีศิลปินนอกจากเธอร่วมขับร้อง อาทิเช่น ติ๊ก ดอกรัก ดวงมาลา อาร์สยาม,พรชัย วรรณศรี อาร์สยาม ฯลฯ
ประกาศเกียรติคุณผลงานดีเด่นเป็นมรดกแก่วงการเพลงลูกทุ่งไทย ในฐานะผู้ขับร้องเพลง "น้ำตาเมียซาอุ" ในงาน "กึ่งศตวรรษเพลงลูกทุ่งไทย ภาค ๒" ประจำปี ๒๕๓๔ ซึ่งจัดขึ้นโดยคณะกรรมการวัฒนธรรมแห่งชาติ และเข้ารับรางวัลพระราชทานจาก สมเด็จพระเทพรัตนราชสุดาฯ สยามบรมราชกุมารี
อุดมศิลป์ สอนบุตรนาค
อุดมศิลป์ สอนบุตรนาค หรือที่คนทั่วไปรู้จักในชื่อ เป๊ปซี่ เกิดวันที่ 1 มิถุนายน พ.ศ. 2490 เป็นอดีตนักฟุตบอลทีมชาติไทย ผู้เข้าแข่งขันในกีฬาฟุตบอลในโอลิมปิกฤดูร้อน 1968 ที่ประเทศเม็กซิโก กับเพื่อนร่วมทีม อาทิ ชัชชัย พหลแพทย์, นิวัฒน์ ศรีสวัสดิ์ และ เกรียงศักดิ์ นุกูลสมปรารถนา ซึ่งอุดมศิลป์เป็นชาวไทยเพียงคนเดียว ที่สามารถทำประตูได้ในการแข่งขันกีฬาฟุตบอลในโอลิมปิกรอบ 16 ทีมสุดท้ายตราบจนปัจจุบัน
อุดมศิลป์ สอนบุตรนาค เป็นชาวจังหวัดลพบุรี และสำเร็จการศึกษาระดับ ปวส. จากโรงเรียนกิตติพาณิชย์ เขาได้รับการทาบทามจาก บุญชู โรจนเสถียร ซึ่งเป็นนายกสโมสรฟุตบอลธนาคารกรุงเทพร่วมทีมนักเตะระดับเยาวชน ซึ่งกลายเป็นกำลังสำคัญของทีมชาติไทยในเวลาต่อมา อุดมศิลป์ติดทีมชาติไทยครั้งแรกในเอเชียนเกมส์ 1966 ในฐานะตัวสำรอง ก่อนที่จะเข้าแข่งขันในกีฬาแหลมทอง 1967 ที่ซึ่งเขาสามารถทำแฮตทริก 3 ประตูในรอบแรก
ณ วันที่ 16 ตุลาคม พ.ศ. 2511 ทีมชาติไทยได้พบกับทีมชาติกัวเตมาลา ในกีฬาฟุตบอลในโอลิมปิกฤดูร้อน 1968 ซึ่งทีมชาติกัวเตมาลาสามารถทำประตูไปได้ก่อน 1 ประตูต่อ 0 แล้วเมื่อเวลาการแข่งขันใกล้จะหมด อุดมศิลป์ สอนบุตรนาค ก็สามารถทำประตูเสมอได้ 1 ต่อ 1 ที่ซึ่งได้รับการบันทึกไว้ในประวัติศาสตร์ฟุตบอลไทยในฐานะการทำประตูในกีฬาโอลิมปิก และเป็นการทำประตูครั้งสุดท้ายในฐานะทีมชาติของ อุดมศิลป์ สอนบุตรนาค ก่อนที่เขาจะตัดสินใจเดินทางไปศึกษาต่อที่สหรัฐอเมริกา และพำนักที่ประเทศดังกล่าว จวบจนปัจจุบัน
พ.ศ. 2554 อุดมศิลป์ สอนบุตรนาค ได้รับเลือกเป็นหนึ่งในผู้รับรางวัลฮอลล์ออฟเฟม ในงานมอบรางวัลสยามกีฬาอวอร์ดส์ 2011 ในฐานะอดีตนักกีฬาผู้มีผลงานโดดเด่น
เหตุโจมตีคณะผู้แทนทางทูต พ.ศ. 2555
วันที่ 11 กันยายน พ.ศ. 2555 คณะผู้แทนทางทูตสหรัฐในกรุงไคโร ประเทศอียิปต์ ถูกรุมล้อมโดยผู้ประท้วง ชัดเจนว่าเป็นการสนองต่อวิดีโอต่อต้านอิสลามออนไลน์ ที่มีชื่อว่า "Innocence of Muslims" กลุ่มผู้ประท้วงปีนกำแพงสถานเอกอัครราชทูตและฉีกธงชาติสหรัฐอเมริกาและแทนที่ด้วยธงอิสลามสีดำ เหตุการณ์ดังกล่าว และเหตุโจมตีด้วยอาวุธต่อสถานกงสุลสหรัฐในเบงกาซี ประเทศลิเบีย ซึ่งมีรายงานคลาดเคลื่อนอย่างกว้างขวางว่าเป็นปฏิกิริยาต่อภาพยนตร์ดังกล่าวเช่นกัน ทำให้เกิดการเดินขบวนอย่างต่อเนื่องทั่วโลกต่อต้านภาพยนตร์ดังกล่าวตามมา นอกสถานทูตของสหรัฐอเมริกาและประเทศตะวันตกอื่น ๆ อย่างไรก็ดี ประเด็นแห่งความไม่พอใจเบื้องหลังอื่นเป็นเชื้อการประท้วงในบางประเทศ การประท้วงซึ่งดำเนินอยู่ในสัปดาห์ต่อ ๆ มายังขยายไปยังสถานที่ที่เกี่ยวข้องกับตะวันตกอื่น ๆ ด้วย โดยการประท้วงบางแห่งได้กลายเป็นเหตุรุนแรง ส่งผลให้มีผู้เสียชีวิตหลายสิบคนและบาดเจ็บหลายร้อยคน
วันที่ 13 กันยายน เกิดการประท้วงที่สถานเอกอัครราชทูตสหรัฐอเมริกาในกรุงซานา ประเทศเยเมน ซึ่งเป็นเหตุให้ผู้ประท้วงเสียชีวิต 4 คน และมีผู้ประท้วงและเจ้าหน้าที่ความมั่นคงได้รับบาดเจ็บ 35 คน วันที่ 14 กันยายน สถานกงสุลในเจนไน ประเทศอินเดีย ถูกโจมตี ส่งผลให้มีผู้ประท้วงได้รับบาดเจ็บ 25 คน ผู้ประท้วงในตูนิส ประเทศตูนิเซีย ปีนกำแพงสถานเอกอัครราชทูตสหรัฐอเมริกาและจุดไฟเผาต้นไม้ แหล่งข่าวรัฐบาลรายงานว่า มีผู้เสียชีวิตอย่างน้อย 4 คน และอีก 46 คนได้รับบาดเจ็บระหว่างการประท้วงเมื่อวันที่ 15 กันยายน มีการประท้วงเพิ่มเติมที่คณะผู้แทนทางทูตสหรัฐและสถานที่อื่นหลายวันหลังการโจมตีครั้งแรก การประท้วงและเหตุโจมตีที่เกี่ยวข้องส่งผลให้มีผู้เสียชีวิตและบาดเจ็บจำนวนมากทั่วทั้งตะวันออกกลาง แอฟริกา ปากีสถานและอัฟกานิสถาน
วันที่ 11 กันยายน พ.ศ. 2555 สถานกงสุลสหรัฐอเมริกาในเบงกาซี ประเทศลิเบีย ถูกโจมตีโดยกองกำลังอาสาสมัครติดอาวุธ ในการยิงต่อสู้กันนานเกือบ 5 ชั่วโมง ระหว่างนั้น คริสโตเฟอร์ สตีเฟนส์ เอกอัครราชทูตสหรัฐอเมริกาประจำลิเบีย และคณะผู้แทนทางทูตอื่นอีก 3 คน เสียชีวิต
มีรายงานอย่างกว้างขวางว่า เหตุดังกล่าวเป็นปฏิกิริยาต่อภาพยนตร์ต่อต้านอิสลาม "Innocence of Muslims" แต่ถูกค้านโดยรัฐบาลลิเบีย ภายหลังหน่วยข่าวกรองสหรัฐอเมริกายังยืนยันว่า "การก่อการร้ายโดยเจตนาและมีการจัดระเบียบ" ไม่ได้มีสาเหตุมาจากภาพยนตร์ นักวิเคราะห์เอกชน ข้ารัฐการสหรัฐและลิเบียบางคนสังเกตว่า เหตุโจมตีดังกล่าวดำเนินการอย่างเป็นมืออาชีพ
มีผู้ได้รับบาดเจ็บ 9 คนในเหตุนี้ เป็นชาวอเมริกัน 2 คน และชาวลิเบีย 7 คน
เหตุเพลิงไหม้โรงงานในปากีสถาน พ.ศ. 2555
เหตุเพลิงไหม้โรงงานในปากีสถาน พ.ศ. 2555 เป็นเหตุการณ์ที่เกิดในนครการาจีและลาฮอร์ ประเทศปากีสถาน เมื่อวันที่ 11 กันยายน พ.ศ. 2555 เหตุเพลิงไหม้เกิดขึ้นในโรงงานสิ่งทอทางตะวันตกของการาจีและในโรงงานทำรองเท้าในลาฮอร์ เหตุเพลิงไหม้ครั้งนี้ถูกมองว่าเป็นครั้งที่มีผู้เสียชีวิตมากที่สุดและเพลิงไหม้โรงงานอุตสาหกรรมครั้งเลวร้ายที่สุดในประวัติศาสตร์ปากีสถาน ซึ่งเป็นเหตุให้มีผู้เสียชีวิต 315 ศพ และได้รับบาดเจ็บสาหัสกว่า 250 คน
น้ำฝน โกมลฐิติ
น้ำฝน โกมลฐิติ อดีตนักแสดงหญิงและนางแบบชาวไทย
น้ำฝน โกมลฐิติ หรือมีชื่อจริงว่า เรณู โกมลฐิติ เกิดเมื่อวันที่ 21 เมษายน พ.ศ. 2514 เป็นบุตรคนสุดท้อง ในจำนวนพี่น้อง 3 คน หนึ่งในนั้นคือ กวาง กมลชนก โกมลฐิติ นักแสดงหญิงและนางแบบ สำเร็จการศึกษาปริญญาโท คณะพัฒนาสังคม เอกวิเคราะห์ สถาบันบัณฑิตพัฒนบริหารศาสตร์ (นิด้า) และปริญญาตรี คณะนิติศาสตร์ มหาวิทยาลัยธรรมศาสตร์ เข้าวงการโดยการแสดงละครดังหลายเรื่อง อาทิ นายฮ้อยทมิฬ, สุดสายป่าน ทางช่อง 7 และผลงานเรื่องสุดท้าย “แท็กซี่ที่รัก” ช่อง 3 จากนั้นเธอก็หายเงียบไปจากวงการฯ กลับมาอีกทีประกาศแต่งงานกับแฟนหนุ่ม “เดวิด คอร์นเนอร์” ชาวอเมริกัน มีบุตรชายด้วยกัน 2 คน
เพลงประกอบละครนายฮ้อยทมิฬ
หาดทราย สายลม สองเรา
หาดทราย สายลม สองเรา เป็นอัลบั้มเพลงอัลบั้มแรกของธงไชย แมคอินไตย์ ออกวางแผงจำหน่ายในปี พ.ศ. 2529 ในรูปแบบเทปและแผ่นเสียง ในสังกัดแกรมมี่ เอนเตอร์เทนเม้นท์ โดยมี เรวัต พุทธินันทน์ เป็นโปรดิวเซอร์ อัลบั้มนี้มีจำนวน 10 เพลง และถูกจัดให้เป็นอัลบั้มศิลปินชายที่เป็นที่สุดแห่งปี โดยมีการนำเพลงดังในอัลบั้มไปใช้ประกอบภาพยนตร์เรื่อง "ด้วยรักและผูกพัน" ซึ่งนำแสดงโดยเบิร์ด ในปีเดียวกัน
บรูซ เฮส (นักภาษาศาสตร์)
บรูซ เฮส () เป็นนักภาษาศาสตร์ ปัจจุบันเป็นอาจารย์ที่ภาควิชาภาษาศาสตร์ มหาวิทยาลัยแคลิฟอร์เนีย ลอสแอนเจลิส ใน ค.ศ. 1980 บรูซ เฮสได้รับได้รับปริญญาดุษฎีบัณฑิตจากสถาบันเทคโนโลยีแมสซาชูเซตส์ โดยมีนักภาษาศาสตร์มอร์ริส แฮลลี (Morris Halle) เป็นอาจารย์ที่ปรึกษาของเขา
บรูซ เฮส เน้นการวิจัยทางด้านสัทวิทยา ผลงานที่มีชื่อเสียงคือ "Metrical Stress Theory: Principles and Case Studies" ซึ่งเป็นหนังสือเกี่ยวกับทฤษฎีระบบการเน้นเสียงในภาษาต่าง ๆ นอกเหนือจากนั้น บรูซ เฮส ยังวิจัยทางด้านสัทวิทยาที่มีรากฐานหลักมาจากสัทศาสตร์และความสามารถในการเรียนรู้อีกด้วย
ภรรยาของ บรูซ เฮส คือพาทริชา คีติง (Patricia Keating) ซึ่งเป็นนักสัทศาสตร์
ปีเตอร์ เอบดอน
ปีเตอร์ เอบดอน () เป็นนักสนุกเกอร์อาชีพชาวอังกฤษ อดีตผู้คว้าแชมป์ในรายการเวิลด์แชมเปียน 2002 และยูเคแชมเปียนชิป 2005 สไตล์การเล่นของเขาเป็นที่รู้จักกันดีที่เน้นความละเอียดและช้าเป็นพิเศษในการเล่น เอบดอนเป็นผู้เล่นที่เข้าเบรกดีและรวมเซนจูรีเบรกได้มากกว่า 300 ครั้งในการเล่นอาชีพของเขา
วิกฤตการณ์การเงิน พ.ศ. 2550–2551
วิกฤตการณ์การเงิน พ.ศ. 2550–2551 ถูกนักเศรษฐศาสตร์จำนวนมากมองว่าเป็นวิกฤตการณ์การเงินครั้งเลวร้ายที่สุดนับตั้งแต่ภาวะเศรษฐกิจตกต่ำครั้งใหญ่ในคริสต์ทศวรรษ 1930 วิกฤตการณ์ดังกล่าวส่งผลให้สถาบันการเงินขนาดใหญ่จำนวนหนึ่งเสี่ยงต่อการล้ม รัฐบาลแห่งชาติให้เงินช่วยเหลือธนาคาร และตลาดหลักทรัพย์ทั่วโลกมีแนวโน้มตกต่ำลง ในหลายพื้นที่ ตลาดการเคหะได้รับผลกระทบเช่นกัน ทำให้เกิดการฟ้องขับไล่ การยึดทรัพย์จำนอง (foreclosure) และการว่างงานที่ยาวขึ้น วิกฤตการณ์ดังกล่าวมีบทบาทสำคัญในการล้มละลายของธุรกิจสำคัญ การถดถอยของความมั่งคั่งผู้บริโภคประเมินในระดับล้านล้านดอลล่าร์สหรัฐ และการถดถอยของกิจกรรมทางเศรษฐกิจซึ่งนำไปสู่ภาวะเศรษฐกิจถดถอยทั่วโลก พ.ศ. 2551–2555 และมีส่วนต่อวิกฤตหนี้สาธารณะยุโรป วิกฤตการณ์นี้ ซึ่งเข้าใจว่าเป็นวิกฤติสภาพคล่อง สามารถสืบย้อนไปได้ถึงวันที่ 7 สิงหาคม พ.ศ. 2550 เมื่อบีเอ็นพี พารีบาส์เพิกถอนการถอนเงินจากเฮดจ์ฟันด์ (hedge fund) 3 แห่ง โดยอ้าง "การเหือดแห้งสมบูรณ์ของสภาพคล่อง" (a complete evaporation of liquidity)
การระเบิดของฟองสบู่อสังหาริมทรัพย์สหรัฐ ซึ่งถึงจุดสูงสุดใน พ.ศ. 2549 ทำให้มูลค่าของหลักทรัพย์ที่ถูกติดกับการกำหนดราคาอสังหาริมทรัพย์ตกฮวบฮาบ และสร้างความเสียหายแก่สถาบันการเงินทั่วโลก วิกฤตการณ์การเงินดังกล่าวถูกกระตุ้นโดยการมีปฏิกิริยาต่อกันอย่างซับซ้อนของนโยบายรัฐที่ส่งเสริมการเป็นเจ้าของบ้าน ให้ผู้กู้ซับไพรม์เข้าถึงแหล่งเงินกู้ได้ง่ายขึ้น การตีราคาการจำนองซับไพรม์สูงเกินจริงโดยอิงทฤษฎีที่ว่าราคาการเคหะจะสูงขึ้นต่อไป วิธีปฏิบัติการซื้อขายที่น่าสงสัย รวมทั้งการที่ยึดสูตรแบล็ก-โชลส์-เมอร์ตอน ทั้งในส่วนของผู้ซื้อและผู้ขาย และการขาดสินทรัพย์ทุนที่เพียงพอจากธนาคารและบริษัทประกันภัยเพื่อหนุนหลังข้อผูกมัดทางการเงินที่พวกเขากำลังทำอยู่ คำถามเกี่ยวกับความสามารถในการชำระหนี้ได้ของธนาคาร การเสื่อมถอยวงเงินเครดิตและความเชื่อมั่นของนักลงทุนที่เสียไปมีผลต่อตลาดหลักทรัพย์ทั่วโลก โดยหลักทรัพย์ประสบการขาดทุนครั้งใหญ่ในช่วง พ.ศ. 2551 และต้น พ.ศ. 2552 เศรษฐกิจทั่วโลกเติบโตช้าลงระหว่างช่วงนี้ เนื่องจากมีการเพิ่มความรัดกุมของเครดิตและการค้าระหว่างประเทศลดลง รัฐบาลและธนาคารกลางสนองโดยการกระตุ้นทางการเงิน การขยายนโยบายการคลังและการให้เงินช่วยเหลือสถาบันอย่างที่ไม่เคยเกิดขึ้นมาก่อน แม้ว่าจะมีผลกระทบตามมาอยู่บ้าง แต่ตัววิกฤตการณ์การเงินเองสิ้นสุดไปแล้วระหว่างปลาย พ.ศ. 2551 และกลาง พ.ศ. 2552 ในสหรัฐอเมริกา รัฐสภาได้ผ่านรัฐบัญญัติการฟื้นตัวและการลงทุนใหม่อเมริกัน พ.ศ. 2552 ในสหภาพยุโรป สหราชอาณาจักรสนองด้วยมาตรการรัดเข็มขัด ซึ่งเป็นการลดรายข่ายและเพิ่มภาษี โดยไม่มีการเติบโตของการส่งออก ทำให้เกิดภาวะเศรษฐกิจถดถอยรอบสอง (double-dip recession)
ทางแยกต่างระดับวังน้อย
ทางแยกต่างระดับวังน้อย () เป็นชุมทางต่างระดับในอำเภอวังน้อย จังหวัดพระนครศรีอยุธยา ตัดกันระหว่างถนนพหลโยธิน และทางหลวงแผ่นดินหมายเลข 352
คิม จ็อง-ซุก
คิม จ็อง-ซุก ( เกาหลี : 김정숙 , 24 ธันวาคม 1917 - 22 กันยายน1949) เป็นนักต่อสู้เพื่ออิสรภาพและเป็นนักการเมืองและเป็นคู่สมรสของประธานาธิบดีตลอดกาลของเกาหลีเหนือ และเป็นมารดาของคิม จ็อง-อิล
โช นิชิโนะ
โช นิชิโนะ (; เกิด 29 มิถุนายน 2528) หรือชื่อเล่นว่า โชตาโระ () และชื่อในการคอสเพลย์ว่า ไอระ () เป็นนักแสดงภาพยนตร์สำหรับผู้ใหญ่ นักแสดง นักร้อง นางแบบ และนักคอสเพลย์หญิงชาวญี่ปุ่นซึ่งเป็นที่รู้จักกันว่ามี "รูปโฉมใสซื่อบริสุทธิ์" แต่ชำนิชำนาญกามปฏิบัติผิดกับรูปโฉม กระทั่งได้รับรางวัลนักแสดงภาพยนตร์เชิงสังวาสยอดเยี่ยมด้วย
โชเกิดที่เกาะฮนชู เมืองชิซูโอกะ จังหวัดชิซูโอกะ ประเทศญี่ปุ่น สำนักข่าวบางฉบับรายงานว่า บิดาของโชเป็นอาจารย์มหาวิทยาลัย และมารดาเป็นนักเปียโน โชยังเป็นน้องสาวของนัตสึมิ โฮริงูจิ (Natsumi Horiguchi) ซึ่งเป็นนักแสดงภาพยนตร์สำหรับผู้ใหญ่เช่นกัน แต่โชปฏิเสธว่า ข้อมูลเรื่องครอบครัวดังกล่าวไม่เป็นความจริง และกล่าวว่า ต้นตอน่าจะมาจากสื่อมวลชนจีน
โชมีใจรักการแสดงและประสงค์จะเป็นนักแสดง จึงเข้าสู่วงการภาพยนตร์สำหรับผู้ใหญ่เมื่อเดือนสิงหาคม 2547 งานเริ่มแรกเป็นประเภทโฆษณาในโทรทัศน์ ไม่ช้าก็ได้แสดงภาพยนตร์สำหรับผู้ใหญ่ แต่ก็ยังรับงานประเภทอื่นด้วย เช่น แสดงละครโทรทัศน์ ซึ่งเริ่มตั้งแต่เดือนมีนาคม 2548 รวมตลอดถึงแสดงละครเวที ถ่ายแบบ และร้องเพลง สำหรับงานร้องเพลงนั้น เธอสังกัดกลุ่มเอะบิซุมัสแคตส์ (Ebisu Muscats) ส่วนในงานภาพยนตร์สำหรับผู้ใหญ่นั้น โชได้ประกอบกามกิจกับทั้งบุคคลต่างเพศและบุคคลเพศเดียวกัน โดยโชได้บทบาทหลากหลาย เป็นต้นว่า นักเรียนหญิงที่มีทักษะในทางกระตุ้นกามารมณ์ด้วยวิธีต่าง ๆ เช่น เฟอเลชิโอ (fellatio) หรือใช้ปากอมดูดอวัยวะเพศ และอาร์มพิตจ็อบ (armpit job) หรือเลียและสูดดมที่รักแร้ ไปจนถึงบทบาทภริยาสาว แม่หม้าย และครู
ปี พ.ศ. 2554 โชได้รับรางวัลพิงกีริบบอน (Pinky Ribbon Awards) สาขานักแสดงหญิงยอดเยี่ยม ซึ่งเป็นรางวัลในวงการภาพยนตร์เร้ากำหนัด
ปี พ.ศ. 2555 โชได้รับเลือกจากสหมงคลฟิล์มให้แสดงเป็นวิไลเรข วิสนันท์ หรือแก้ว ในภาพยนตร์เชิงสังวาสสัญชาติไทยเรื่อง "จัน ดารา" ซึ่งหม่อมหลวงพันธุ์เทวนพ เทวกุล กำกับ ในการแสดงต้องพูดเป็นภาษาไทยทั้งสิ้น เธอกล่าวว่า ในตอนแรกสงสัยว่าทำไมจึงต้องติดต่อตนมาร่วมแสดง และเห็นว่าคงไม่อาจร่วมงานได้เนื่องด้วยปัญหาเรื่องภาษา แต่ในท้ายที่สุดก็ตกลงร่วมแสดง เพราะต้องการพัฒนาตนเองในด้านการแสดง และเธอก็ผ่านพ้นอุปสรรคเรื่องภาษาไปได้ ด้วยการฝึกภาษากับล่าม เพื่อนนักแสดงชาวไทย และเสียงบันทึกในซีดี โชยังประทับใจชัยพล จูเลี่ยน พูพาร์ต ซึ่งร่วมแสดงเรื่องเดียวกัน เป็นอันมาก และรู้สึกยินดีที่ได้รับคำชื่นชมจากผู้คนรอบข้างว่ามีฝีมือการแสดงดี เธอยังกล่าวด้วยว่า ผลงานนี้จะเป็นเครื่องพิสูจน์ว่า ใช่แต่ว่าตนแสดงเป็นแต่บทมีเพศสัมพันธ์
ปี พ.ศ. 2556 โชได้รับเลือกจากเอ็ม เทอร์ตี้ไนน์ ให้รับบทบาทแสดงเป็นผีสาวชาวญี่ปุ่น ผู้มีบทบาทเด่นและเป็นจุดสำคัญในภาพยนตร์เรื่อง ฮาชิมะ โปรเจกต์ ไม่เชื่อต้องลบหลู่ ถือเป็นการพลิกบทบาทอีกครั้งของเธอในการแสดงภาพยนตร์ และ ภาพยนตร์ในประเทศไทย
คิม ซ็อง-แอ
คิม ซ็อง-แอ ( เกาหลี : 김성애 ,เกิด 1928 ) เป็นภรรยาคนที่สองของท่านประธานาธิบดีตลอดกาลของเกาหลีเหนือคิม อิลซุง ทั้งสองท่านเป็นคู่สมรสกันในปี 1952 หลังจากการตายของคิม จอง-ซุกภรรยาคนแรกของคิม อิล-ซุง ในปี 1949 ก่อนที่จะเกิดสงครามเกาหลี เธอให้กำเนิดลูกสาว คิม คยอง-จิน ในปี 1953 และลูกชายสองคนคือ คิม พยอง อิล ในปี 1955และ คิม ยอง อิล ในปี 1957 หลังจากนั้นเธอก็ได้มีอำนาจทางการเมืองกลายเป็นประธานของคณะกรรมการกลางของสมาคมสตรีเกาหลี ในช่วงกลางทศวรรษ 1960 และในปี 1970 เธอดำรงตำแหน่งนี้และลาออกจะลาออกในปี 1998 ตั้งแต่นั้นเป็นต้นมาก็มีข้อมูลเกี่ยวกับตัวเธอน้อยมาก
วันชัย จิราธิวัฒน์
วันชัย จิราธิวัฒน์ (30 ธันวาคม พ.ศ. 2470 - 15 กันยายน พ.ศ. 2555) ประธานกรรมการบริษัท กลุ่มเซ็นทรัล จำกัด, อดีตประธานกรรมการบริหารบริษัท โรงแรมเซ็นทรัลพลาซา จำกัด (มหาชน), อดีตประธานกรรมการบริษัท สรรพสินค้าเซ็นทรัล จำกัด และบริษัท เซ็นทรัลเทรดดิ้ง จำกัด
วันชัย เกิดเมื่อวันศุกร์ที่ 30 ธันวาคม พ.ศ. 2470 เป็นบุตรคนที่ 2 ในจำนวน 8 คนของเตียง (บิดา; ถึงแก่กรรม) และหวาน (มารดา; ถึงแก่กรรม) จิราธิวัฒน์ วันชัยจบการศึกษาระดับประถม จากโรงเรียนวัดราชโอรส ระดับมัธยมศึกษาตอนต้น จากโรงเรียนอำนวยศิลป์ มัธยมตอนปลาย จากโรงเรียนอัสสัมชัญ และประกาศนียบัตรวิชาชีพ (ปวช.) จากโรงเรียนอัสสัมชัญพาณิชยการ นอกจากนี้ เขายังได้รับปริญญาดุษฎีบัณฑิตกิตติมศักดิ์ สาขาวิชาจิตวิทยา จากมหาวิทยาลัยรามคำแหง และมหาวิทยาลัยขอนแก่นด้วย
ชีวิตครอบครัว วันชัยสมรสกับสุมาลี (สกุลเดิม: ด่านภัทรกุล; อดีตผู้จัดการฝ่ายการเงิน บจก.เซ็นทรัลเทรดดิง ถึงแก่กรรมราวเดือนกันยายน พ.ศ. 2544) มีธิดา 1 คนคือ จินตนา จิราธิวัฒน์ (สมรสกับฉัตรชัย บุญรัตน์ มีบุตร-ธิดา 3 คน) และบุตรอีก 4 คนคือ วัฒน์, กอบชัย (สมรสกับนลินี อรรถกระวีสุนทร มีบุตร-ธิดา 2 คน), ศักดิ์ชัย (สมรสกับสุรางค์รัตน์ วิทยะเวทิน มีธิดา 1 คน) และพิชัย จิราธิวัฒน์ วันชัยถึงแก่กรรมเนื่องจากมะเร็งที่ต่อมลูกหมาก เมื่อเวลา 07:19 น. ของวันเสาร์ที่ 15 กันยายน พ.ศ. 2555 กำหนดบำเพ็ญกุศลโดยสวดพระอภิธรรมเป็นเวลา 7 วัน จนถึงวันศุกร์ที่ 21 กันยายน ที่ศาลา 10 (มณเฑียร) วัดเทพศิรินทราวาส
ตลอดระยะการทำงาน วันชัยมีตำแหน่งทางธุรกิจที่สำคัญประกอบด้วย ประธานกรรมการบริหารบริษัท โรงแรมเซ็นทรัลพลาซา จำกัด (มหาชน), ประธานกรรมการบริษัท สรรพสินค้าเซ็นทรัล จำกัด และบริษัท เซ็นทรัลเทรดดิง จำกัด โดยดำรงตำแหน่งสูงสุด จนกระทั่งก่อนถึงแก่กรรมคือ ประธานกรรมการบริษัท กลุ่มเซ็นทรัล จำกัด นอกจากนั้น ยังเคยรับตำแหน่งทางการเมืองที่สำคัญคือ ที่ปรึกษารัฐมนตรีว่าการกระทรวงมหาดไทย, ที่ปรึกษารัฐมนตรีว่าการกระทรวงแรงงานและสวัสดิการสังคม และที่ปรึกษาคณะกรรมาธิการการท่องเที่ยว ของสภาผู้แทนราษฎร
ตลอดจนเคยดำรงตำแหน่งทางสังคม การศึกษา และองค์กรสาธารณกุศลหลายแห่ง กล่าวคือ นายกกิตติมศักดิ์ถาวร สมาคมไหหลำแห่งประเทศไทย, กรรมการที่ปรึกษา สมาคมการค้าไหหลำ, อุปนายกสมาคมวัฒนธรรมและเศรษฐกิจไทย-จีน, กรรมการสมาคมส่งเสริมการลงทุนการค้าไทย-จีน, ที่ปรึกษาคณะกรรมการนักเรียนเก่าอำนวยศิลป์ (รุ่นลมหวน), ประธานมูลนิธิเตียง จิราธิวัฒน์ (พ.ศ. 2535 – พ.ศ. 2555 ), ประธานกรรมการกิตติมศักดิ์ถาวร มูลนิธิส่งเสริมศีลธรรม, รองประธาน มูลนิธิโรงพยาบาลเทียนฟ้า และอุปนายก สมาคมโรงพยาบาลเทียนฟ้ามูลนิธิ
วันชัยเคยเข้ารับพระราชทานเครื่องราชอิสริยาภรณ์ ดังต่อไปนี้
คาลิโก แจ็ก
กัปตัน John Rackham ฉายา:คาริโก้ แจ็ค (Calico Jack)
เป็นกัปตันโจรสลัดในประเทศอังกฎษ มีชีวิตอยู่ในช่วงศตรวรรษที่ 18
โดยฉายาของเค้ามาจากเสื้อผ้าที่เขาสวมใส่อยู่เป็นโจรสลัดที่มีชื่อเสียงมากที่สุดในโลก
โดยมีผู้ช่วยเป็นสอง โจรสลัหญิง แอนบอนนี่ (Anne Bonny) และแมรี่รีช (Mary Read)
ด้วยธงโจรสลัด หัวกะโหลกและดาบ 2 เล่ม ที่เป็นเอกลักษณ์และงดงามทำให้เค้าเป็นโจรสลัดที่ได้รับการจดจำมากที่สุด
ในบรรดาโจรมากมายแจ็คเคยประจำบนเรือรบอังกฎษที่ชื่อว่า เนปจูน(Neptune)ก่อนที่ลูกเรือจะไม่พอใจในตัวกัปตัน
และเกิดการกบฏขึ้นบนเรือโดยลูกเรือที่เหลือแต่งตั้งให้ แจ็คเป็นกัปตันคนต่อไป
โดยเค้าและลูกเรือหันไปเป็นโจรสลัดออกปล้นเรือของสเปนและฝรั่งเศสจำนวนมากในขณะที่แจ็กรอยื่นเรื่องขออภัยโทษ
จากกษัตร์ เค้าแล่นเรือไปที่ชายฝั่ง New Providenceและพบรักกับ แอนบอนนี่ซึ้งแจ็คคิดจะพาเธอขึ้นเรือไปด้วย
แต่กฎของเรือโจรสลัดห้ามผู้หญิงขึ้นเรือแจ็คจึงให้แอนปลอมเป็นชายและให้เป็นคนสนิทของเค้าโดยที่คนบนเรือ
ไม่มีใครรู้ความจริง แจ็คสร้างวีรกรรมไว้มากมายและต้องปะทะกับเรือ บาฮามัสที่ร้ายกาจและต้องสูญเสียเรือไป
แต่แจ็คหนีไปได้แต่เรือของสเปนก็ตามมาติดๆไม่นานแจ็คก็ถูกจับโดย นักล่าโจรสลัดกัปตัน บาเนท (Captain Barnet)
ในวาระสุดท้ายแจ็คยอมจำนนโดยขอผ่อนผลันโทษให้แอนและแมรี่ซึ้งทั้งสองก็รอดมาได้
จากคำอ้างที่ว่าเธอทั้งสองกำลังตั้งครรภ์อยู่ส่วนแจ็คและพวกถูกแขวนคอที่เซน.จาโกเดลาเวก้า (St.Jago De La Vega)
ในจาไมก้าในวันที่ 17 พฏศจิกายน ค.ศ.1720 เป็นการปิดตำนานของแจ็ค
แมลงชีปะขาว
"บทความนี้หมายถึงแมลง ชีปะขาวในความหมายอื่นที่หมายถึง หญิงผู้ถือศีลในทางพุทธศาสนา ดูที่: แม่ชี"
แมลงชีปะขาว () เป็นแมลงที่จัดอยู่ในอันดับ Ephemeroptera (/อี-ฟี-เมอ-รอป-เทอ-รา/; มาจากภาษากรีก คือ คำว่า "Ephemera" ("εφήμερος; ephemeros") แปลว่า "มีชีวิตสั้น" และคำว่า "ptera" ("πτερόν; pteron") แปลว่า "ปีก" รวมความแล้วหมายถึงว่า "ปีกที่มีช่วงชีวิตสั้น") เป็นกลุ่มของแมลงน้ำ ปัจจุบันแมลงชีปะขาวถูกพบกว่า 3,000 ชนิดทั่วโลก แบ่งออกเป็น 400 สกุล ใน 42 วงศ์ ใช้ชีวิตส่วนมากเป็นตัวอ่อนอาศัยอยู่ในน้ำ
ตัวอ่อนของแมลงชีปะขาวจะมีช่วงชีวิตที่ยาวนานอาศัยในน้ำนาน 3-4 สัปดาห์ หรือนานสุด 1-2 ปี ซึ่งจะแตกต่างจากตัวเต็มวัย จะมีช่วงชีวิตเพียงแค่ 1-2 วันหลังจากโผล่พ้นจากน้ำเป็นตัวเต็มวัย แมลงชีปะขาวได้ชื่อเป็นแมลงที่มีอายุสั้นที่สุด เนื่องจากเมื่อเป็นตัวเต็มวัย ส่วนปากจะหดหายไป จึงไม่สามาถกินอาหารได้ และจะทำการผสมพันธุ์ ตัวผู้มักจะมาเกาะกลุ่มกันบนผิวน้ำ ส่วนตัวเมียจะบินเข้าไปในกลุ่มของตัวผู้ และเกิดการผสมพันธุ์อย่างชุลมุน จากนั้นก็จะพากันตายลง 
แมลงชีปะขาวอาศัยอยู่ทั้งแหล่งน้ำนิ่งและแหล่งน้ำไหล
แมลงชีปะขาวจะมีลักษณะเฉพาะ คือ ระยะที่มีปีกจะมี 2 ระยะ คือ ตัวรองตัวเต็มวัย (subimago) ในระยะนี้ปีกจะมีสีขุ่น ปกคลุมด้วยขนขนาดเล็ก กันน้ำได้ อวัยวะเพศยังเจริญไม่เต็มที่ จากนั้นจะลอกคราบอีกครั้งกลายเป็นตัวเต็มวัย ปีกใสเป็นเงา อวัยวะเพศเจริญเต็มที่พร้อมที่จะผสมพันธุ์และวางไข่ จัดเป็นแมลงที่มีวิวัฒนการต่ำสุดในบรรดาแมลงมีปีกทั้งหมด เนื่องจากเมื่อตัวเต็มวัยอยู่ในท่าพัก ปีกตั้งฉากกับลำตัว และไม่สามารถหลุบปีกไปคลุมแผ่นหลังได้ นอกจากนี้ยังมีเส้นปีกเป็นจำนวนมากอีกด้วย
แมลงชีปะขาวเป็นแมลงน้ำในกลุ่มที่มีความไวต่อมลพิษในน้ำ แมลงน้ำมีตัวอ่อนหลายชนิดที่มีความทนทานได้น้อยต่อการเปลี่ยนแปลงของสิ่งแวดล้อม โดยเฉพาะอย่างยิ่ง ปริมาณออกซิเจนละลายน้ำ ตัวอ่อนชีปะขาวที่ทนต่อการเปลี่ยนแปลงของสภาพสิ่งแวดล้อมพบในน้ำคุณภาพดีจนถึงคุณภาพพอใช้ เช่น ชีปะขาวเข็ม, ชีปะขาวกระโปรง ทนได้ในน้ำที่มีคุณภาพพอใช้ ชีปะขาวกรามโค้ง ชอบอยู่ในเนื้อไม้และชีปะขาวกรามงอน ชอบขุดรูอยู่ในพื้นทรายและตะกอนที่นุ่ม ซึ่งทำให้แมลงเหล่านี้สามารถเป็นตัวชี้วัดของคุณภาพน้ำที่ดีได้ จึงมีการนิยมใช้แมลงชีปะขาวเพื่อการประเมินคุณภาพน้ำทางชีวภาพ อีกทั้งยังมีแมลงน้ำชนิดอื่น ๆ ที่มีความสำคัญและสามารถใช้เป็นตัวชี้วัดที่ดีของคุณภาพแหล่งน้ำได้ เช่น สโตนฟลาย ตัวอ่อนของแมลงหนอนปลอกน้ำ เป็นต้น
เรือหลวงเจ้าพระยา
เรือหลวงเจ้าพระยา (HTMS Chao phraya) เป็นเรือฟริเกตในชั้นเจ้าพระยา หมายเลขเรือ 455 สังกัดหมวดเรือที่ 1 กองเรือฟริเกตที่ 2 กองเรือยุทธการ ฐานทัพเรือสัตหีบ ต่อขึ้นที่อู่ต่อเรือหูต่ง ประเทศจีน โดยปรับปรุงแบบจากเรือฟริเกต ประเภท 053 HT (ชั้นเจียงหู III) ของจีน มีเรือในชั้นเดียวกันอีกสามลำคือ เรือหลวงบางปะกง, เรือหลวงกระบุรี , และเรือหลวงสายบุรี
เรือหลวงเจ้าพระยาลำปัจจุบันนี้ เป็นเรือหลวงลำที่สองที่ใช้ชื่อเจ้าพระยา โดยเรือลำแรกเป็นเรือสลุปในสมัย พ.ศ. 2466
ท่าอากาศยานคูชิโระ
ท่าอากาศยานคูชิโระ () เป็นท่าอากาศยาน ที่ตั้งอยู่ห่างจากเมืองคูชิโระไปทางตะวันตกเฉียงใต้ 17 กิโลเมตร ในจังหวัดฮกไกโด ประเทศญี่ปุ่น
เที่ยวบินเช่าเหมาลำจากต่างประเทศสู่คุชิโระเริ่มมีในปี ค.ศ. 2000 และมีต้นทางจากเกาหลีใต้ ไต้หวัน และฮ่องกง
มาร์ก แอลเลน
มาร์ก แอลเลน () เป็นนักสนุกเกอร์อาชีพชาวไอร์แลนด์เหนือ เขาคว้าแชมป์สมัครเล่นในรายการเวิลด์อเมเจอร์แชมเปียนชิป 2004
ในปีต่อมาเขาได้เข้าในเมนทัวร์ เขาใช้เวลาถึงสามฤดูกาลกว่าจะได้ติดอันดับท็อป 16 แอลเลนเป็นผู้เล่นเข้าเบรกดีและรวมเซนจูรีเบรกได้กว่า 300 ครั้งในการเล่นอาชีพ
แอลเลน มาถึงรอบรอง ทั่ง 5 รายการเก็บคะแนนได้แก่รายการนอร์ทเทิร์นไอร์แลนด์โทรฟี 2007 บาห์เรนแชมเปียนชิป 2008 เวิลด์แชมเปียนชิป 2009 ไชนาโอเพน 2010 และยูเคแชมเปียนชิป 2010 ในเดือนมิถุนายนปี 2009 เขาคว้าแชมป์รายการเก็บคะแนนครั้งแรกคือรายการเจียงซูคลาสสิกในจีนเขามาถึงรอบชิงครั้งแรกในรายการเก็บคะแนนยูเคแชมเปียนชิป 2011
แอลเลนถนัดแทงซ้ายได้ทำ 147 เป็นครั้งแรกของเขาในรายการยูเคแชมเปียนชิป 2016
เพทาย พลอยมีค่า
เพทาย พลอยมีค่า (ชื่อเล่น : เพ หรือ อาร์ม) เป็นนักแสดง นักร้อง และนักบาสเกตบอล ชาวไทย เกิดเมื่อวันที่ 7 มิถุนายน พ.ศ. 2524 เคยเป็นนักร้อง ในสังกัดอาร์เอส เมื่อปี 2547 ออกอัลบั้มกับทางค่ายชื่อว่า "เพทาย" ผลงานที่เป็นที่รู้จักคือเพลง ว่าแต่เขาเราเป็นเอง และเพลง หน้าบ้านเธอ
หลังจากที่หมดสัญญากับทางอาร์เอส ก็มารับเล่นละครต่างๆ ทางช่อง 3 และก็ยังมีผลงานเพลงกับค่ายใหม่ Babylon Music Camp
เด่นชัย เทพนา
พันจ่าเอก เด่นชัย เทพนา เกิดวันที่ 28 ตุลาคม พ.ศ. 2518 เป็นนักยิงธนูที่ทำหน้าที่ในทีมชาติไทยมาอย่างยาวนาน และเป็นผู้มากด้วยประสบการณ์ ผู้ซึ่งได้รับรางวัลเหรียญทองซีเกมส์ 2009 ร่วมทีมเดียวกันกับ วิทยา ทำว่อง และ คมกฤษณ์ ดวงสุวรรณ์
เดือนกันยายน พ.ศ. 2555 เด่นชัย เทพนา เข้าแข่งขันชิงแชมป์ยิงธนูไทยแลนด์โอเพ่น ซึ่งจัดขึ้น ณ สนามยิงธนูหัวหมาก โดยเขาเป็นผู้ชนะรางวัลเหรียญเงินในประเภทคันธนูโค้งกลับชาย ที่ 645 คะแนน และเหรียญทองในธนูทดกำลังประเภทชายที่คะแนน 680 คะแนน
วันที่ 30 ตุลาคม พ.ศ. 2552 เด่นชัย เทพนา ซึ่งเป็นผู้นำทีมหน่วยบัญชาการนาวิกโยธิน เข้าแข่งขันกีฬายิงธนู ในสัปดาห์กีฬานาวี ประจำปี 2552 ที่ซึ่งเขาได้มีโอกาสดวลฝีมือกับวิทยา ทำว่อง ซึ่งเป็นผู้นำทีมกองเรือยุทธการ โดยทั้งคู่ต่างเป็นนักกีฬาระดับทีมชาติไทยเช่นเดียวกัน ซึ่งการแข่งขันในครั้งดังกล่าว ทีมของเด่นชัยเป็นฝ่ายแพ้ ที่คะแนน 216 ต่อ 208 ส่วนการแข่งขันประเภทบุคคลระยะ 18 เมตร ของรายการเดียวกันนี้ เด่นชัยได้ดวลฝีมือกับวิทยา ทำว่อง โดยในประเภทบุคคลนี้เอง ที่เด่นชัยเป็นฝ่ายชนะ ด้วยคะแนน 107 ต่อ 103
เด่นชัย เทพนา ได้เข้าแข่งขันกีฬายิงธนูในซีเกมส์ 2009 ในประเภททีมร่วมกับวิทยา ทำว่อง และคมกฤษณ์ ดวงสุวรรณ์ ซึ่งสามารถชนะรายการดังกล่าว และเป็นเหรียญทองแรกของทีมคันธนูโค้งกลับไทยในประวัติศาสตร์ซีเกมส์
วันที่ 2 มิถุนายน พ.ศ. 2555 พ.จ.อ.เด่นชัย เทพนา เข้าแข่งขันรายการยิงธนูในร่ม 18 เมตร ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ครั้งที่ 6 ประจำปี 2555 ในประเภทคันธนูโค้งกลับชาย ที่ซึ่งเขาได้อันดับ 3 ด้วย 280 คะแนน และในวันที่ 4 มิถุนายน ของปีเดียวกันนี้ เขาชนะการแข่งขันประเภททีมร่วมกับ จ.อ.วิทยา ทำว่อง และ จ.อ.อัครินทร์ ไทยเอื้อ
คมกฤษณ์ ดวงสุวรรณ์
คมกฤษณ์ ดวงสุวรรณ์ เกิดวันที่ 9 ธันวาคม พ.ศ. 2534 เป็นนักยิงธนูทีมชาติไทยผู้มีผลงานโดดเด่น และเป็นตัวหลักในการแข่งขันซีเกมส์ 2009 ผู้ซึ่งได้รับรางวัลเหรียญทองกีฬายิงธนูในซีเกมส์ 2009 ร่วมทีมเดียวกันกับเด่นชัย เทพนา และวิทยา ทำว่อง
คมกฤษณ์ ดวงสุวรรณ์ เริ่มยิงธนูมาตั้งแต่สมัยเป็นนักเรียนระดับมัธยมศึกษาปีที่ 1 ที่ โรงเรียนกีฬาจังหวัดลำปาง โดยฝึกซ้อมที่โรงเรียนในช่วงบ่ายทุกวัน และได้รับเลือกตัวเข้าร่วมทีมชาติไทยในเวลาต่อมา ซึ่งเขาเป็นหนึ่งในนักยิงธนูรุ่นใหม่ที่มีระเบียบวินัย เช่นเดียวกับ วิทยา ทำว่อง และ เด่นชัย เทพนา ที่สมาคมกีฬายิงธนูแห่งประเทศไทยได้เลือกให้พวกเขาทำหน้าที่แทนนักกีฬาเหรียญเงินซีเกมส์ชุดเดิม และทางสมาคมได้ส่งนักยิงธนูทั้งสามไปฝึกซ้อมอย่างจริงจัง ณ ประเทศเกาหลีใต้
ในเดือนธันวาคม พ.ศ. 2552 คมกฤษณ์ ดวงสุวรรณ์ เข้าแข่งขันซีเกมส์เป็นครั้งแรก ในกีฬายิงธนูในซีเกมส์ 2009 ประเภทคันธนูโค้งกลับทีมชาย ร่วมกับ เด่นชัย เทพนา และ วิทยา ทำว่อง ในฐานะทีมชาติไทย ซึ่งสามารถชนะทีมชาติลาวซึ่งเป็นเจ้าภาพในรอบแรกที่คะแนน 224-184 ก่อนที่จะพบกับทีมเมียนมาร์ในรอบถัดมา ซึ่งทีมชาติไทยเป็นฝ่ายชนะที่คะแนน 215 ต่อ 214 และได้พบกับทีมชาติมาเลเซียในรอบชิงชนะเลิศ โดยทีมชาติไทยเป็นฝ่ายชนะที่คะแนน 214 ต่อ 212 และได้รับรางวัลเหรียญทองจากการแข่งขันดังกล่าว นับเป็นเหรียญทองแรกของทีมชาติไทยในรอบ 8 ปีจากการแข่งยิงธนูในซีเกมส์
วันที่ 22 พฤศจิกายน พ.ศ. 2553 คมกฤษณ์ ดวงสุวรรณ์ เข้าแข่งขันกีฬายิงธนูในเอเชียนเกมส์ 2010 ประเภททีมชายร่วมกับ เด่นชัย เทพนา และ วิทยา ทำว่อง ซึ่งสามารถชนะทีมมองโกเลียในรอบแรกที่คะแนน 214 ต่อ 212 อย่างไรก็ตาม นักยิงธนูทีมชาติไทยได้แพ้ต่อทีมเกาหลีใต้ในรอบ 8 ทีมสุดท้ายที่คะแนน 208 ต่อ 229 และในวันที่ 24 พฤศจิกายน ของปีเดียวกัน คมกฤษณ์เข้าแข่งขันประเภทบุคคลชาย ในรอบ 16 คน ซึ่งคมกฤษณ์เป็นฝ่ายแพ้ต่อนักยิงธนูอิหร่าน 0-4 เกม และปัจจุบันเป็นนักแสดงสังกัดช่อง7
​
เฉลิมศักดิ์ แก้วสุขแท้
เฉลิมศักดิ์ แก้วสุขแท้หรือเอ็ม (9 พฤษภาคม พ.ศ. 2532 — ) ชาวนครปฐม เป็นนักฟุตบอลอาชีพชาวไทย ปัจจุบันเล่นให้ บุรีรัมย์ ยูไนเต็ด ใน ไทยพรีเมียร์ลีก ตำแหน่งแบ็คซ้าย
เฉลิมศักดิ์ แก้วสุขแท้ เป็นชาวจังหวัดนครปฐม โดยได้เรียนจบจากโรงเรียนพระปฐมวิทยาลัยและเรียนต่อที่จุฬาลงกรณ์มหาวิทยาลัย และเรียนฟุตบอลจากนครปฐมเอฟซีอคาเดมี่ และเป็นนักเตะดาวรุ่งของมหาวิทยาลัยอีกด้วย และได้ไปสมัครคัดตัวเป็นนักฟุตบอลที่ สโมสรฟุตบอลนครปฐม เอฟซี ในตำแหน่งกองหลัง โดยมีส่วนช่วยทำประตูให้ทีมอยู่หลายประตู ปัจจุบันได้ย้ายมาอยู่ที่ สโมสรฟุตบอลบีอีซี เทโรศาสน ในตำแหน่งกองหลัง, มิดฟิลด์ และถูกยืมตัวไปที่สโมสรฟุตบอลบีบีซียู และได้ถูกซี้อตัวไปที่สโมสรฟุตบอลจังหวัดชัยนาท และก็ในที่สุดได้ย้ายมาอยู่ที่สโมสรฟุตบอลบุรีรัมย์ ยูไนเต็ดหลังจากหมดสัญญาจากสโมสรเดิมคือชัยนาท เอฟซี มาอยู่ที่ทีมบุรีรัมย์ ยูไนเต็ด ในตำแหน่งกองหลังเช่นเดิม สวมเสื้อเบอร์ 29 และทำประตูแรกในทีมในนัดที่ บุรีรัมย์ ยูไนเต็ด ชนะ หาดใหญ่ เอฟซี ในศึก โตโยต้าลีกคัพ รอบ 38 ทีมสุดท้าย ไป1ประตูและเป็นประตูชัยให้บุรีรัมย์ ชนะไปได้
แชด เฮอร์ลีย์
แชด เมเรดิธ เฮอร์ลีย์ () เกิดเมื่อวันที่ 21 กรกฎาคม ค.ศ. 1977 ที่ ประเทศสหรัฐอเมริกา เขาเป็นผู้ก่อตั้งร่วมและอดีตประธานกรรมการบริหารของเว็บไซต์วิดีโอที่รู้จักกันดีคือ ยูทูบ ในเดือนมิถุนายน ค.ศ. 2006 เขาได้รับการโหวตอันดับ 28 ในทางธุรกิจ 2.0 's รายการ "50 คนที่สำคัญตอนนี้" ในเดือนตุลาคม ค.ศ. 2006 เขาและสตีฟ เชง ได้ขายกิจการยูทูบ ให้กับกูเกิล ด้วยเงิน 1.65 พันล้านดอลล่าร์สหรัฐ
วันมาเลเซีย
วันมาเลเซีย ตรงกับวันที่ 16 กันยายนของทุกปี กำหนดขึ้นเพื่อเฉลิมฉลองการจัดตั้งสหพันธรัฐมาเลเซียเมื่อวันที่ 16 กันยายน ค.ศ. 1963 เป็นสัญลักษณ์ของการรวมตัวกันระหว่างมาลายา บอร์เนียวเหนือ (ปัจจุบันคือซาบะฮ์) ซาราวะก์ และสิงคโปร์เพื่อตั้งมาเลเซีย สหพันธรัฐใหม่นี้มีแผนจัดตั้งขึ้นในวันที่ 1 มิถุนายน ค.ศ. 1963 แต่ภายหลังถูกเลื่อนออกไปเป็นวันที่ 31 สิงหาคม ค.ศ. 1963 เพื่อให้ตรงกับวันฮาริ เมอเดกา หรือวันประกาศอิสรภาพ ปีที่หก หลายประเด็นเกี่ยวข้องกับการคัดค้านของอินโดนีเซียและฟิลิปปินส์ต่อการตั้งมาเลเซียชะลอการประกาศเป็นวันที่ 16 กันยายนของปีเดียวกัน การชะลอดังกล่าวยังมีขึ้นเพื่อให้คณะสหประชาชาติมีเวลาดำเนินการลงประชามติในบอร์เนียวเหนือ และซาราวะก์ว่าด้วยการเข้าร่วมสหพันธรัฐใหม่ของทั้งสองรัฐ
การตั้งมาเลเซียเป็นไปได้ผ่านการประกาศใช้ร่างพระราชบัญญัติมาเลเซีย ต่อรัฐสภามาเลเซียเมื่อวันที่ 9 กรกฎาคม ค.ศ. 1963 และได้รับพระบรมราชานุญาตจากยังดีเปอร์ตวนอากงเมื่อวันที่ 29 สิงาหคม ค.ศ. 1963
ก่อนหน้าการตั้งมาเลเซีย ซาราวะก์ได้รับการบริหารชั่วคราวเมื่อวันที่ 22 กรกฎาคม ค.ศ. 1963 ขณะที่สิงคโปร์และบอร์เนียวเหนือเริ่มการบริหารชั่วคราวจากสหราชอาณาจักรเมื่อวันที่ 31 สิงหาคม ค.ศ. 1963 ตรงกับวันครบรอบ 6 ปี การประกาศเอกราชมาเลเซีย
วันที่ 16 กันยายน เป็นวันหยุดราชการของสหพันธรัฐมาตั้งแต่ ค.ศ. 2010
สโมสรฟุตบอลดีนาโมมอสโก
สโมสรฟุตบอลดีนาโมมอสโก (; ) เป็นสโมสรฟุตบอลรัสเซียจากกรุงมอสโก เล่นอยู่ในรัสเซียนพรีเมียร์ลีก สวมชุดสีน้ำเงินและขาว เป็นสโมสรฟุตบอลที่เก่าแก่ที่สุดในรัสเซีย
กลุบอัตเลติโกอินเดเปนดิเอนเต
กลุบอัตเลติโกอินเดเปนดิเอนเต () เป็นสโมสรกีฬาในอาร์เจนตินา มีสำนักงานใหญ่และสนามกีฬาตั้งอยู่ที่อาเบยาเนดา เขตมหานครบัวโนสไอเรส เป็นที่รู้จักในด้านสโมสรฟุตบอล เล่นอยู่ในลีกสูงสุดของอาร์เจนตินา เป็นหนึ่งในห้าของสโมสรฟุตบอลใหญ่ในอาร์เจนตินา (อีก 4 สโมสรคือรีเบร์เปลต, โบกายูนิออร์ส, ราซิง และซานโลเรนโซ)
สโมสรก่อตั้งอย่างเป็นทางการเมื่อวันที่ 1 มกราคม ค.ศ. 1905 ถึงแม้ว่าสถาบันจะก่อตั้งจริงเมื่อวันที่ 4 สิงหาคม ค.ศ. 1904 และก็ได้เล่นในลีกสูงสุดเลย เดิมทีมาจากเมืองมอนต์เซร์รัต ย่านเมืองเก่าของบัวโนสไอเรส แต่ย้ายมายังอาเบยาเนดาในปี ค.ศ. 1907 เป็นสโมสรที่ได้แชมป์ในลีกสูงสุดมากเป็นอันดับ 3 (16 ครั้ง) และไม่เคยตกชั้น
กิจกรรมอื่นของสโมสร เช่นบาสเกตบอล หมากรุก ฮอกกี้ ยิมนาสติก ศิลปะการต่อสู้ป้องกันตัว โรลเลอร์สเกต ว่ายน้ำ เทนนิส วอลเลย์บอลและโปโลน้ำ
สโมสรฟุตบอลนอตส์เคาน์ตี
สโมสรฟุตบอลนอตส์เคาน์ตี () เป็นสโมสรฟุตบอลอาชีพของอังกฤษจากเมืองนอตทิงแฮม โดยจัดเป็นสโมสรฟุตบอลที่เก่าแก่ที่สุดในโลกที่ยังเล่นในระดับลีกอาชีพ ก่อตั้งในปี ค.ศ. 1862 ปัจจุบันเล่นอยู่ในฟุตบอลลีกทู มีสนามเหย้าคือสนามมีโดว์เลน ใส่เสื้อสีดำคาดขาว ผู้จัดการคนปัจจุบันคือ ริคาร์โด โมนิซ
เสื้อกันหนาว
เสื้อกันหนาว () เป็นเสื้อถักที่ใช้สวมใส่เพื่อคลุมลำตัวและแขน นิยมในทั้งเพศชาย เพศหญิง เด็ก และทุกวัย มักสวมทับเสื้อเชิร์ต ทีเชิร์ต หรือเสื้ออื่น ๆ แต่ก็อาจสวมโดยไม่มีเสื้อชั้นในก็ได้ โดยมากมักทำจากขนสัตว์ แต่ปัจจุบันมีทั้งผ้าฝ้าย ใยสังเคราะห์ หรือใยผสม
รถไฟฟ้า ร.ฟ.ท.
บริษัท รถไฟฟ้า ร.ฟ.ท. จำกัด เป็นหน่วยงานรัฐวิสาหกิจ ในสังกัดกระทรวงคมนาคม มีหน้าที่รับผิดชอบเกี่ยวกับกิจการรถไฟฟ้าต่างๆที่เกี่ยวข้องกับ การรถไฟแห่งประเทศไทย
บริษัท รถไฟฟ้า ร.ฟ.ท. จำกัด เดิมชื่อ บริษัท เดินรถไฟฟ้า ร.ฟ.ท. จำกัด โดยจัดตั้งขึ้นเริ่มแรกในนามบริษัทลูกของการรถไฟแห่งประเทศไทย เพื่อดำเนินการ โครงการรถไฟฟ้าเชื่อมท่าอากาศยานสุวรรณภูมิ ในเชิงพาณิชย์ โดยไม่ให้ขัดกับพระราชบัญญัติการรถไฟฟ้าขนส่งมวลชนแห่งประเทศไทย พ.ศ. 2543 ที่บริษัทเดินรถไฟฟ้า จะต้องเป็นเอกชนอย่างเดียวเท่านั้น โดยความเห็นในการจัดตั้งบริษัทนี้ ส่วนหนึ่งมาจาก ความไม่ยินยอมของคณะกรรมการการรถไฟแห่งประเทศไทย หรือ บอร์ด ร.ฟ.ท. ที่ลงความเห็นไม่เห็นด้วยกับข้อกำหนดของ พรบ. และแสดงทีท่าว่าไม่ยินยอมที่จะเปิดประมูลโครงการรถไฟฟ้าเชื่อมท่าอากาศยานสุวรรณภูมิ ในรูปแบบการว่าจ้างให้เอกชนเข้ามาเดินรถ และต้องการที่จะนำโครงการมาดำเนินการด้วยตนเอง
หลังจากจัดตั้งบริษัทได้ไม่นาน ก็เกิดปัญหาหลายๆ อย่างตามมา ทั้งผู้รับเหมาโครงการก่อสร้าง และบริษัทเจ้าของรถไฟฟ้าที่รับผิดชอบอยู่ในขณะนั้น ไม่ยินยอมลงนามมอบอำนาจให้ การรถไฟแห่งประเทศไทย และ บริษัท เดินรถไฟฟ้า ร.ฟ.ท. จำกัด มาดำเนินโครงการต่อไป เพราะเห็นว่าเป็นบริษัทที่จัดตั้งขึ้นมาอย่างฉุกเฉิน และยังไม่มีประสบการณ์พอที่จะสามารถดำเนินการโครงการรถไฟฟ้าได้ด้วยตนเอง การรถไฟแห่งประเทศไทยจึงต้องใช้เวลาอย่างมากในการไกล่เกลี่ยกับผู้รับเหมาโครงการก่อสร้าง จนในที่สุดก็ลงความเห็นที่จะจัดตั้ง บริษัท เดินรถไฟฟ้า ร.ฟ.ท. จำกัด ขึ้น โดยมีบริษัท Deutsche Bahn AG จำกัด จากประเทศเยอรมนี เป็นผู้ดูแล โดยมีทุนจดเพียงทะเบียน 1 ล้านบาท เท่านั้น
หลังจากเริ่มดำเนินการมาตั้งแต่วันที่ 23 สิงหาคม พ.ศ. 2553 ในวันที่ 12 กันยายน พ.ศ. 2555 คณะกรรมการนโยบายรัฐวิสาหกิจ ได้เห็นชอบที่จะยก บริษัท รถไฟฟ้า ร.ฟ.ท. จำกัด ออกมาเป็นรัฐวิสาหกิจแห่งใหม่ โดยจัดให้อยู่ในสังกัดกระทรวงคมนาคม โดยมีกระทรวงการคลังถือหุ้น 100% เต็ม ทั้งนี้กระทรวงการคลังมีประสงค์เพื่อที่จะปรับสภาพการเงินภายในบริษัทให้คล่องตัวมากขึ้น และให้บริษัท สามารถเข้าแข่งขันในเส้นทางกับเอกชนรายอื่นๆ ได้
ปัจจุบันมีพลเอก ธวัชชัย สมุทรสาคร เป็นประธานกรรมการบริหาร
สีกากี
สีกากี () เป็นสีน้ำตาลปนเหลือง หรือสีสนิมเหล็ก ใกล้เคียงกับสีแทนหรือสีเบจ คำว่ากากีเป็นคำยืมจากฮินดีอูรดู ख़ाकी และภาษาอูรดู خاکی (ทั้งสองภาษามีความหมายว่า สีของดิน) ซึ่งได้รับมาจากภาษาเปอร์เซีย ی (khâk, มีความหมายว่า "ดิน") ซึ่งอังกฤษได้รับมาจากบริติชอินเดีย จากทหารในกองทัพบริติชอินเดีย ใช้เป็นสีเครื่องแบบรวมถึงชุดอำพรางของกองทัพในหลายประเทศทั่วโลก ใช้เป็นชื่อของสีในอังกฤษตั้งแต่ปี ค.ศ. 1848
ราชสมาคมฟุตบอลเนเธอร์แลนด์
ราชสมาคมฟุตบอลเนเธอร์แลนด์ () หรือ กาเอนเฟเบ () เป็นสมาคมฟุตบอลในประเทศเนเธอร์แลนด์ ดูแลการแข่งขันฟุตบอลลีก (เอเรอดีวีซีและเอร์สเตอดีวีซี) รวมถึงลีกสมัครเล่นและ KNVB Cup รวมถึงฟุตบอลทีมชาติเนเธอร์แลนด์ มีสำนักงานตั้งอยู่เทศบาลเมืองไซสต์ในจังหวัดยูเทรกต์ ก่อตั้งเมื่อวันที่ 8 ธันวาคม ค.ศ. 1889 และเป็นหนึ่งในสมาชิกที่ร่วมก่อตั้งฟีฟ่าในปี ค.ศ. 1904 ในขณะที่เริ่มมีลีกการแข่งขันฟุตบอลอย่างไม่เป็นทางการแล้วร่วมทศวรรษ
ฮิงาชิเนะ
ฮิงาชิเนะ () เป็นเมืองในจังหวัดยามางาตะ ประเทศญี่ปุ่น ก่อตั้งเมื่อวันที่ 3 พฤศจิกายน ค.ศ. 1958 มีจำนวนประชากร 46,138 คนในปี ค.ศ. 2008 มีขนาดพื้นที่ทั้งสิ้น 207.7 ตารางกิโลเมตร
สากล อินแก้ว
สากล อินแก้ว เกิดวันที่ 16 ธันวาคม พ.ศ. 2519 เป็นนักกีฬายิงธนูคนพิการชาวไทย ซึ่งได้รับการจัดอยู่ในอันดับ 3 ของรายการชิงแชมป์โลก และได้รับโควตาเข้าแข่งขันในพาราลิมปิกฤดูร้อน 2012 ที่ประเทศอังกฤษ ตลอดจนเป็นแชมป์กีฬายิงธนูในร่มระยะ 18 เมตร ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ประจำปี 2555 ประเภทคันธนูโค้งกลับ คนพิการยืนยิง
สากล อินแก้ว เคยเข้าแข่งขันพาราลิมปิกฤดูร้อน 2008 ที่ประเทศจีน ซึ่งเขาเป็นฝ่ายชนะ วิสาร์ด โอเลจนิค จากโปแลนด์ในรอบ 16 คนสุดท้ายที่คะแนน 102-89 จากคะแนนเต็ม 120 คะแนน และสามารถเข้าสู่รอบ 8 คนสุดท้ายโดยพบกับ คิมัสสะ โอเดระ ซึ่งเป็นนักยิงธนูจากญี่ปุ่น ในวันที่ 11 กันยายน พ.ศ. 2551 นอกจากนี้ ในวันที่ 16 ธันวาคม พ.ศ. 2553 สากลซึ่งเป็นเจ้าของเหรียญทองประเภททีมในเฟสปิก 2006 ได้เข้าแข่งขันเอเชียนพาราเกมส์ 2010 ในประเภทยืนยิงวิถีโค้ง โดยได้พบกับนักยิงธนูจากประเทศจีน ในรอบชิงชนะเลิศ ซึ่งในสามเกมแรก สากลทำคะแนนตามหลังอยู่ 2 ต่อ 4 และในเกมสุดท้าย ทางกรรมการได้ให้สัญญาณผิด ทีมชาติไทยจึงทำการประท้วงโดยไม่ยอมยิงต่อ จึงส่งผลให้เป็นฝ่ายแพ้ที่คะแนน 2 ต่อ 6 และได้รับรางวัลเหรียญเงิน
วันที่ 16 พฤษภาคม พ.ศ. 2554 สากล อินแก้ว เข้าแข่งขันรายการ เฟิร์สเอพีซี อาร์เชอรี่คัพ แชมเปี้ยนชิพส์ 2011 ที่สนามราชมังคลากีฬาสถาน กรุงเทพมหานคร ประเภทยืนยิง ที่ซึ่งเขาได้รับรางวัลเหรียญทอง โดยเป็นฝ่ายชนะ ดัมบาดอนดอก บาอาทายาฟ จากมองโกเลีย วันที่ 18 พฤษภาคม พ.ศ. 2554 เขาเข้าแข่งขันรายการยิงธนูคนพิการชิงแชมป์เอเชีย ที่สนามราชมังคลากีฬาสถาน ร่วมกับเสถียร พิมพ์ทอง และสมศักดิ์ รวมทรัพย์ ที่ซึ่งทีมชาติไทยได้รับรางวัลเหรียญเงิน โดยเป็นฝ่ายแพ้ต่อทีมมาเลเซีย 192 ต่อ 203 และในวันที่ 16 มีนาคม พ.ศ. 2555 สากลได้เข้าแข่งขันรายการ พาราเวิลด์แรงกิ้ง 2012 ที่สนามยิงธนูการกีฬาแห่งประเทศไทย ในประเภททีมผสมคู่กับ วาสนา คูทวีทรัพย์ และได้รับรางวัลเหรียญทองโดยเป็นฝ่ายชนะทีมรัสเซียที่คะแนน 128-125 รวมทั้ง สากลยังเข้าแข่งขันในประเภทคันธนูโค้งกลับทีมชาย และได้รับรางวัลเหรียญทองจากการชนะทีมมาเลเซียด้วยคะแนน 197-196
ในเดือนมีนาคม พ.ศ. 2555 สากลเข้าแข่งขันกีฬาคนพิการแห่งชาติครั้งที่ 30 หรือ นครขอนแก่นเกมส์ ในสังกัดสมาคมกีฬาจังหวัดปทุมธานี และในวันที่ 2 มิถุนายน พ.ศ. 2555 สากล อินแก้ว เป็นแชมป์การแข่งขันประเภทคันธนูโค้งกลับ คนพิการยืนยิง ในรายการธนูในร่ม 18 เมตร ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ครั้งที่ 6 ประจำปี 2555 โดยยิงได้ 279 คะแนน นอกจากนี้ สากล อินแก้ว ยังเป็นผู้ได้รับโควตาเข้าแข่งขันพาราลิมปิกฤดูร้อน 2012 ที่ประเทศอังกฤษ ที่จัดขึ้นในเดือนกันยายน ของปีเดียวกันนี้ ที่ซึ่งเขาทำได้ 602 คะแนนในรอบคัดเลือกของประเภทธนูโค้งกลับชาย โดยเป็นอันดับที่ 12 และสามารถเข้าสู่รอบ 16 คนสุดท้ายที่ซึ่งเขาได้พบกับ อิมริช ลีออคซา จากประเทศรัสเซีย ในวันที่ 1 กันยายน
เห็ดร่างแห
เห็ดร่างแห (Phallus indusiatus') หรือ เห็ดเยื่อไผ่ มีเขตกระจายพันธุ์ทั่วทุกภาคของประเทศไทย มักขึ้นเป็นดอกเดี่ยวบนพื้นดินที่มีใบไม้เน่าเปื่อยผุพัง พบมากในช่วงฤดูฝน ลักษณะเด่นอันเป็นที่มาของขื่อคือ ที่ใต้หมวกดอกเห็ดมีเยื่อบางๆ คล้ายร่างแหกางห้อยลงมาคลุมก้านดอก ดูคล้ายสุ่มร่างแห ยามที่โดนลม สุ่มนี้จะพัดแกว่งไกวราวกับสตรีใส่กระโปรงลูกไม้เต้นระบำอยู่ เป็นที่มาของชื่อ Dancing mushroom อีกชื่อหนึ่ง
ดอกเห็ด เมื่อยังอ่อนมีเยื่อหุ้มรูปไข่สีเหลืองอ่อน เมื่อเจริญขึ้นจะปริแตกเห็นก้านและฐานดอกรูประฆังสีเหลือง คงเหลือเยื่อหุ้ม ฐานดอกกว้าง 4 เซนติเมตร สูง 3 เซนติเมตร ปลายเป็นแป้นกลม เส้นผ่านศูนย์กลาง 1 เซนติเมตร ผิวฐานดอกแบ่งเป็นห้องๆ ภายในมีน้ำเมือกสีน้ำตาลอมเขียวหม่น รสหวานและมีกลิ่นเหม็นรุนแรง ซึ่งส่งกลิ่นไปได้ไกล เป็นสื่อล่อแมลงมาดูดกิน ใต้ฐานดอกมีเยื่อบางๆ คล้ายร่างแห แขวนกางห้อยลงมา คล้ายสุ่มรอบก้านดอก ก้านสีขาว เนื้อเป็นรูพรุนคล้ายฟองน้ำ ยาว 10-15 เซนติเมตร ปลายเรียวเล็กกว่าโคนเล็กน้อย ภายในก้านกลวง ด้านล่างของเยื่อหุ้ม มีเส้นใยหยาบสีขาวคล้ายเส้นด้าย อยู่ติดกับดิน
ในประเทศจีนมีเห็ดประเภทนี้ 9 ชนิด กินได้เพียง 4 ชนิด ในประเทศไทย ภาคอีสานพบ 4 ชนิด คือเห็ดร่างแหกระโปรงยาวสีขาว เห็ดร่างแหกระโปรงสั้นสีขาว เห็ดร่างแหกระโปรงสีส้ม และเห็ดร่างแหกระโปรงสีแดง ที่นิยมนำมากินคือชนิดกระโปรงยาวสีขาวและกระโปรงสั้นสีขาว ชาวจีนรู้จักใช้ประโยชน์เห็ดชนิดนี้ตั้งแต่เมื่อประมาณ 3,000 ปีมาแล้ว โดยจัดเป็นส่วนผสมในยา รวมถึงปรุงเป็นอาหาร ด้วยความเชื่อว่าสามารถลดคอเลสเตอรอล ลดความดันโลหิต บำรุงร่างกาย บรรเทาโรคที่เกี่ยวกับไต ตา ปอด ตับอักเสบ หวัด ช่วยระบบขับลม ลดความอ้วน จากการศึกษารวมทั้งมีรายงานระบุว่า นำมาเป็นส่วนผสมน้ำมันนวดแก้โรคเกาต์และรูมาติซึมได้ ส่วนประเทศแถบเอเชียนิยมกินเห็ดที่ตากแห้ง โดยเติมน้ำร้อนและสามารถดื่มได้ทันที สำหรับประเทศไทยนิยมนำมาประกอบเป็นอาหาร เช่น ซุปเยื่อไผ่ แกงจืดเยื่อไผ่
สำหรับสารอาหาร ประเทศที่จำหน่ายเห็ดระบุว่า เห็ดเยื่อไผ่แห้งจำนวน 100 กรัม ประกอบด้วย
คอนเสิร์ตแบบเบิร์ดเบิร์ดโชว์ 2008
คอนเสิร์ตแบบเบิร์ดเบิร์ดโชว์ 2008 ตอน MAGIC MEMORIES อัศจรรย์แห่งความทรงจำ สิ่งเหล่านี้คือความเป็นเรา...ตลอดไป เป็นคอนเสิร์ตของ ธงไชย แมคอินไตย์ จัดแสดงครั้งที่ 9 ในปี พ.ศ. 2551 จัดที่ อิมแพ็ค เมืองทองธานี จำนวน 12 รอบ เป็นครั้งแรกที่คอนเสิร์ตแบบเบิร์ดเบิร์ดแสดงที่ อิมแพค อารีน่า เมืองทองธานีมีผู้ชมถึง 120,000 คน อีกทั้งสนุกดอตคอม ได้จัดให้เป็นหนึ่งในคอนเสิร์ตที่เจ๋งที่สุดแห่งปี โดยรูปแบบของคอนเสิร์ตทั้งร้อง เต้น เล่น ทุกรูปแบบ พร้อมแขกรับเชิญมากมาย นอกจากการแสดงคอนเสิร์ตแล้ว ยังมีการโชว์ในรูปแบบของโรแมนติค ดราม่า และแฟนตาซี กับความอลังการของโชว์ที่มาพร้อมกับเรือลำใหญ่บนเวที พร้อมแขกรับเชิญเรียกเสียงหัวเราะจากนักแสดงตลก นอกจากนั้นมีการโชว์เทคนิคการแสดงในรูปแบบเลเซอร์รูปคนแล้วกลายเป็นนกบินผ่านคนดูคอนเสิร์ต(เหมือนที่เคยโชว์เมื่อปิดคอนเสิร์ตแบบเบิร์ดเบิร์ดโชว์ ครั้งที่ 3 เมื่อปี 2532) ระบบแสงสีเรืองแสงของ ผีเสื้อ ดอกไม้ และ ปิดท้ายด้วย มีน้ำพุหลายหลากสีพุ่งขึ้นลง บนขอบเวที คอนเสิร์ตแบบเบิร์ดเบิร์ดโชว์ 2008 Magic memories ได้ออกอากาศทาง ช่องวัน 31 ในวันที่ 23 กรกฎาคม พ.ศ. 2559
หมายเหตุ : 15 สิงหาคม 2551 รอบธนาคารไทยพาณิชย์ และ 24 สิงหาคม 2551 รอบท็อปส์ และ 30 สิงหาคม 2551 รอบอยุธยา อลิอันซ์
รอบ 15 - 17 , 21 - 24 , 30 สิงหาคม 2551
รอบ 11 - 14 ธันวาคม 2551
เดอะวอยซ์ไทยแลนด์
The Voice Thailand เสียงจริง ตัวจริง () คือรายการประกวดร้องเพลง ผลิตโดย บริษัท บางกอกมีเดียแอนด์บรอดคาสติง จำกัด หรือสถานีโทรทัศน์พีพีทีวี โดยทางสถานีได้ซื้อลิขสิทธิ์รายการ เดอะวอยซ์ (The Voice) จากทัลปา มีเดีย กรุ๊ป ประเทศเนเธอร์แลนด์ มาให้ เอพีแอนด์เจ โปรดักชัน ดำเนินการผลิตเป็นเวอร์ชันภาษาไทย ก่อนหน้านี้รายการถูกซื้อลิขสิทธิ์โดย ทรู มิวสิค และผลิตรายการโดย โต๊ะกลมโทรทัศน์ และ เอพีแอนด์เจ โปรดักชัน ตามลำดับ
การแข่งขันประกอบด้วย 3 รอบ คือ The Blind Audition, Battle Phase และ Live Show และจากฤดูกาลที่ 2 เป็นต้นมาได้เพิ่มรอบ Knockout เข้ามาอีก ทำให้กลายเป็นทั้งหมด 4 รอบ โดยในการ Blind Audition ผู้เข้าประกวดจะถูกคัดเลือกจากเสียงร้องเพียงอย่างเดียว โดยเหล่าโค้ชจะนั่งหันหลังให้กับผู้เข้าแข่งขันและเมื่อได้ยินเสียงร้องที่ถูกใจ โค้ชจะกดปุ่มเพื่อหมุนเก้าอี้หันหน้ากลับมาหาผู้เข้าแข่งขันเพื่อรับเข้าสู่ทีม
เมื่อเหล่าโค้ชได้รวบรวมสมาชิกในทีมแล้ว โค้ชจะคอยเป็นผู้ให้คำปรึกษาด้านการขับร้องแก่ผู้เข้าแข่งขันเพื่อเข้าสู่รอบ Battle Phase ซึ่งในรอบนี้โค้ชจะทำการจับลูกทีมมาประชันในการร้องเพลงเดียวกันและโค้ชจะเป็นผู้ตัดสินเข้ารอบ Live Show โดยในรอบ Live Show ผู้เข้าแข่งขันของแต่ละทีมจะประชันกับผู้เข้าแข่งขันจากทีมอื่นๆ ในการแสดงถ่ายทอดสด โดยผู้ชมทางบ้านจะลงคะแนนโหวตเพื่อเลือกผู้เข้าแข่งขันที่ชื่นชอบให้ผ่านเข้ารอบ และโค้ชเองจะเลือกผู้ที่ผ่านเข้ารอบต่อไปเช่นกัน จนรอบสุดท้ายโค้ชแต่ละคนจะเหลือผู้เข้าแข่งขันเพียงคนเดียว และผลตัดสินสุดท้ายจากการโหวตหลังการแสดงถ่ายทอดสดจะเป็นกำหนดว่าใครคือผู้ชนะ
ในฤดูกาลที่ 2 ได้เพิ่มรอบ Knockout ซึ่งสืบเนื่องมาจากรอบ Battle Phase ได้มีกติกาเพิ่มให้โค้ชสามารถช่วยลูกทีมจากทีมอื่นที่ต้องตกรอบ ให้สามารถเข้ารอบได้แล้วย้ายมาอยู่ทีมของตนเอง จึงทำให้เกิด Knockout Round ขึ้น ซึ่งจะทำการจับคู่ 2 คนบนเวทีเดียวกันโดยร้องคนละเพลงกันแล้วตัดเชือกคัดออกกัน ณ จุดนั้นเลย ต่างจาก Battle Phase ที่จะสลับกันร้องในเพลงเดียวกัน และในรอบนี้ผู้เข้าแข่งขันจะต้องเป็นคนเลือกเพลงเองซึ่งก็ต่างกับรอบ Battle Phase อีกเช่นกันที่โค้ชจะเลือกเพลงให้ และในฤดูกาลที่ 3 รอบ Knockout เปลี่ยนกติกาจากจับคู่มาสองคนเป็นจับกลุ่มสี่คนบนเวทีเดียวกันร้องคนละเพลงแล้วโค้ชจะเลือกคนที่เข้ารอบสองคนจากกลุ่มเข้ารอบต่อไป
คอนเสิร์ตแบบเบิร์ดเบิร์ดโชว์ 2012
คอนเสิร์ตแบบเบิร์ดเบิร์ดโชว์ 2012 ตอน วันของเรา Young อยู่ เป็นคอนเสิร์ตของ ธงไชย แมคอินไตย์จัดแสดงครั้งที่ 10 ในปี พ.ศ. 2555 ซึ่งฉลอง 25 ปี ของแบบเบิร์ดเบิร์ดโชว์ จัดที่ อิมแพ็ค เมืองทองธานี จากการจำหน่ายบัตรต่อเนื่องในคราวเดียว สร้างปรากฏการณ์ยอดผู้ชมสูงสุดในเมืองไทย กว่า 100,000 คน จาก 10 รอบการแสดง รูปแบบในแบบเบิร์ด เบิร์ด โชว์ เป็นการรวมเพลงในอดีตของเบิร์ด ร่วมกับศิลปินอื่นๆด้วย มีการแสดงละครเพลงต่อจากละครอโรคาในแบบเบิร์ดเบิร์ดโชว์ครั้งที่ 7 พร้อมทั้งช่วงแฟนตาซีโชว์ด้วยการแสดงแสงสีที่จำลองขึ้นเป็นท้องทะเล ประกอบบทเพลง และการแทรกศิลปะวัฒนธรรมไทยโดยการนำนาฏยศาลา หุ่นละครเล็กของโจหลุยม พร้อมกับเมดเลย์เพลงเร็ว และปิดท้ายกับฉากน้ำพุขนาดใหญ่ที่ขึ้นลงตามจังหวะเพลงบนเวที และการวางจำหน่ายวีซีดีและดีวีดีคอนเสิร์ตวางจำหน่ายวันที่ 28 มีนาคม พ.ศ. 2556
หมายเหตุ
รักหรรษาคาราโอเกะ
' “รักหรรษา..คาราโอเกะ”' เป็นเรื่องราวความรักกุ๊กกิ๊กชิงไหวชิงพริบระหว่าง หรรษา (บอย พิษณุ) หนุ่มปากมอมที่ฝันอยากมีร้านคาราโอเกะเป็นของตัวเอง กับ โป๊ยเซียน (นาเดีย นิมิตรวานิช) สาวข้างบ้านจอมแก่นไม่ยอมใคร 
ถูกนำมาสร้างเป็นละครโทรทัศน์ โดย บริษัท โพลีพลัสเอ็นเตอร์เทนเม้นท์ จำกัด เมื่อปี พ.ศ. 2549 กำกับการแสดงโดย บุญชู พิทักษ์เลิศกุล ออกอากาศทางสถานีโทรทัศน์ไอทีวี เมื่อวันที่ 4 กุมภาพันธ์ พ.ศ. 2549 ทุกวันเสาร์-อาทิตย์ 17.00-18.00น.
อำเภอคิโซะ (จังหวัดนางาโนะ)
อำเภอคิโซะ () เป็นอำเภอของญี่ปุ่นที่ตั้งอยู่ในจังหวัดนางาโนะ ประเทศญี่ปุ่น ในวันที่ 1 พฤศจิกายน ค.ศ. 2005 มียอดประชากรอยู่ที่ประมาณ 34,759 คน รวมพื้นที่ 1,546.26 ตารางกิโลเมตร ตามประวัติศาสตร์ อำเภอนี้เป็นที่รู้จักในชื่ออำเภอนิชิจิกูมะ () จนถึงวันที่ 1 พฤษภาคม ค.ศ. 1968 โดยมีเพียง 3 ตำบลกับอีก 3 หมู่บ้านในอำเภอนี้ ซึ่งได้แก่:
ตองกง
ตองกง (ชื่อสามัญ: Bamboo grass, ชื่อวิทยาศาสตร์ "Thysanoleana maxima Kuntze" และชื่อวงศ์ Gramineae) มีชื่ออื่นเช่น ตองกงภาคเหนือ, เค้ยหลา(กะเหรี่ยง-แม่ฮ่องสอน), เลาแล้ง(สุโขทัย), หญ้ากาบไผ่ใหญ่(เลย), หญ้าไม้กวาด, หญ้ายูง(ยะลา) 
ซึ่งอยู่ในตระกูลเดียวกับ อ้อ หญ้าขน เดือย ตะไคร้ ข้าว อ้อย ข้าวฟ่าง ข้าวโพด เป็นต้น
เป็นหญ้าล้มลุก มีเหง้า เป็นพืชอายุหลายปี หลายฤดู ลำต้นตั้ง เจริญเติบโตแบบอยู่เป็นกอ ที่แข็งแรงมาก ลำต้นคล้ายต้นไผ่ สูงราว 3-4 เมตร ขนาดเส้นผ่านศูนย์กลางลำต้นประมาณ 7.6-17.6 มิลลิเมตร
ใบเป็นใบเดี่ยว แผ่นใบรูปหอกเรียวยาวมีขนาดใหญ่ ใบยาวประมาณ 30 เซนติเมตร กว้าง 4 เซนติเมตร หน้าใบและหลังใบไม่มีขน ขอบใบเรียบ ก้านใบสั้น มีเยื่อกันน้ำฝนค่อนข้างหนาระหว่างแผ่นใบกับก้านใบ กาบใบเรียบ เรียบ สีเขียวอมขาวนวล ยาว 7.5-20.9 เซนติเมตร แต่ละใบเรียงตัวห่างตลอดลำต้น ปลายใบแหลม โคนใบรูปหัวใจ ขอบใบเรียบ แผ่นใบเกลี้ยง กาบใบเกลี้ยงสั้นกว่าปล้อง ยาว 13-20 เซนติเมตร ส่วนลิ้นใบเป็นแผ่นเยื่อบางๆ สีน้ำตาลอ่อน
ออกดอกตลอดทั้งปี ออกดอกเป็นช่อขนาดใหญ่ แบบ panicle ยาวประมาณ 50 ซม.แผ่แบบไม้กวาด แตกแขนงเล็กๆ จำนวนมาก ช่อดอกยาว 72.6-112.3 เซนติเมตร ส่วนของหัวยาว 50-70 เซนติเมตร ช่อดอกมีขนนุ่มละเอียด กลุ่มดอกย่อย มีขนาดเล็กมีดอกย่อย 2 ดอก ดอกล่างลดรูปเป็นเยื่อบางๆเป็นดอกหมัน ดอกบนเป็นดอกสมบูรณ์เพศ แหลม มีรยางค์ยาวประมาณ 1 มิลลิเมตร มีเส้นบนกาบ 1 เส้น เกสรเพศผู้ 3 อัน ก้านชูอับเรณูยาวประมาณ 0.3มิลลิเมตร อับเรณูยาวประมาณ 1 มิลลิเมตร สีเหลือง มีรังไข่อยู่ ออกดอกระหว่างเดือนพฤศจิกายน ถึงเดือนสิงหาคม
ผลขนาดเล็กมีเมล็ดเดียว รูปขอบขนานหรือรูปไข่ ยาวประมาณ 1 มิลลิเมตร ผลมีสีแดง
เมล็ดมีขนาดที่เล็กแบบผลธัญพืช รูปร่างยาวรี เป็นชนิด caryopsis ขยายพันธุ์ได้ด้วยเมล็ดและส่วนลำต้นหรือเหง้าใต้ดิน
มีเขตการกระจายพันธุ์กว้าง พบทั่วไปในอินเดีย พม่า จีนและประเทศในเอเชียตะวันออกเฉียงใต้ ส่วนในประเทศไทย มักพบตามที่โล่งแจ้งในพื้นที่ค่อนข้างแห้งแล้ง โดยเฉพาะอย่างยิ่งทางภาคเหนือและตะวันออกเฉียงเหนือ พบขึ้นทั่วไปในพื้นที่ที่มีความสูงเหนือระดับน้ำทะเลตั้งแต่ 45-1058 เมตร ตามริมธารน้ำ เนินเขา บนแนวเทือกเขาเช่น อำเภอละงู จังหวัดสตูล อำเภอแม่ริม จังหวัดเชียงใหม่ บ้านสานตม ตำบลสานตม อำเภอภูเรือ จังหวัดเลย อำเภอเขาค้อ จังหวัดเพชรบูรณ์ อำเภอแม่ลาน้อย จังหวัดแม่ฮ่องสอน และพบที่ป่าชุมชน บ้านสบลืน ตำบลร่องเคาะ อำเภอวังเหนือ จังหวัดลำปาง ขยายพันธุ์โดยใช้เมล็ด
ในส่วนของใบและยอดอ่อนนั้น มีคุณค่าทางโปรตีนประมาณ 10.9เปอร์เซ็นต์ มีเส้นใยประมาณ 15.9 เปอร์เซ็นต์ มีไขมันประมาณ 2.7 เปอร์เซ็นต์ เถ้าประมาณ 5.6 เปอร์เซ็นต์ แคลเซียมประมาณ 0.10 เปอร์เซ็นต์ ฟอสฟอรัสประมาณ 0.38เปอร์เซ็นต์ และมีแทนนินประมาณ 1.01 เปอร์เซ็นต์
สมุนไพร เครื่องจักสานและเครื่องใช้สอย ในส่วนของ ใบใช้ห่อข้าวเหนียว ซึ่งมักจะทำในพิธีต่างๆเช่นพิธีผูกข้อมือ ช่อดอกตากแห้งแล้วถักยึดกับด้ามไม้ใช้เป็นไม้กวาด ก้านช่อดอกตากแห้งแล้วนำไปมัดกับด้ามไม้ไผ่ใช้ทำไม้กวาด รากนำไปต้ม ใช้อมกลั้วคอเมื่อมีไข้ ดอก ช่อดอกใช้ทำไม้กวาด และยอดอ่อนเป็นแหล่งอาหารสัตว์ตามธรรมชาติสำหรับแทะเล็มของโค กระบือ ช้าง สัตว์ป่า
อุปกรณ์
สบู่เลือด
สบู่เลือด ( (Blume) Spreng) สบู่เลือดเป็นพรรณไม้เถาชอบพาดพันไปตามไม้ต้นคล้ายบอระเพ็ดเถากลม มียางสีแดงจึงเรียก สบู่เลือด บางแห่งเรียกกระท่องเลือด กลิ้งกลางดง บอระเพ็ดพุงช้าง บอระเพ็ดยางแดง บัวเครือ บัวบก เปล้าเลือดเครือ หัวสันโดด สบู่เลือด สบู่เครือ
ชนิดตัวเมีย ใบสีเขียว ก้านและเถาสีเขียว ดอกสีเขียวอมขาว มียางแดง ๆ จาง ๆ เหมือนน้ำเหลือง หัวกลมเล็ก เนื้อสีเหลืองอ่อน ผิวเรียบ
ชนิดตัวผู้ ใบสีเขียวอมแดง ก้านและเถาอ่อน มีสีม่วงแดง หัวกลมโต ผิวขรุขระ ยางสีแดงเข้ม เนื้อสีเหลืองเข้ม เมื่อตากแห้งจะเป็นสีแดง
พบขึ้นทั่วไปตามป่าธรรมชาติของทุกภาคในประเทศไทย
เทศบาลตำบลกะปาง
เทศบาลตำบลกะปาง เป็นเขตเทศบาลตำบลที่ตั้งอยู่ในอำเภอทุ่งสง จังหวัดนครศรีธรรมราช ตั้งอยู่ทางด้านทิศตะวันตกเฉียงใต้ของตัวจังหวัดนครศรีธรรมราชประมาณ 70 กิโลเมตร และทางใต้ของกรุงเทพมหานคร 765 กิโลเมตร และทางมีพื้นที่ทั้งหมด 52,431 ไร่ หรือ 83.86 ตารางกิโลเมตร ประชากรส่วนใหญ่ ประกอบอาชีพเกษตรกรรม ได้แก่การทำสวนยางและสวนผลไม้ร้อยละ 60 การเลี้ยงสัตว์เพื่อยังชีพร้อยละ 3 อาชีพค้าขายร้อยละ 5 และรับจ้างทั่วไปร้อยละ 10 ส่วนใหญ่ประกอบอาชีพทำการเกษตรประมาณ 80 เปอร์เซ็นต์ มีอาชีพค้าขาย รับจ้าง ทำธุรกิจส่วนตัว และรับราชการประมาณ 20 เปอร์เซ็นต์ การค้าส่วนใหญ่จะอยู่ในเขตชุมชนติดถนนสายต่าง ๆ นอกจากนี้ประชากรบางส่วนประกอบอาชีพมากกว่าหนึ่งอาชีพควบคู่กัน เช่น รับจ้างและเกษตรกรรม
กระทรวงมหาดไทยได้ประกาศยกฐานะสภาตำบลกะปาง เป็นองค์การบริหารส่วนตำบลกะปาง เมื่อวันที่ 19 มกราคม 2539 มีรายชื่อในประกาศกระทรวงมหาดไทย ตั้งอยู่ในลำดับที่ 721 มีผลบังคับใช้ตั้งแต่วันที่ 30 มีนาคม 2539 ปัจจุบันองค์การบริหารส่วนตำบลกะปางได้รับการยกฐานะเป็นเทศบาลตำบลกะปาง
มีภูมิประเทศเป็นที่ราบเชิงเขา และพื้นที่ราบลุ่ม ส่วนใหญ่ โดยพื้นที่ราบเชิงเขาเหมาะสำหรับการทำสวน โดยเฉาะสวนยางพาราและสวนผลไม้ พื้นที่ราบลุ่มจะอยู่บริเวณหมู่ที่ 3,4,5,6 ซึ่งในอดีตเป็นพื้นที่ทำนา แต่ปัจจุบันได้มีการยกร่องเพื่อปลูกยางพาราแทน เทศบาลตำบลกะปางมี 2 ฤดู คือ ฤดูร้อน และฤดูฝน โดยเฉพาะในเดือนสิงหาคม และจะเริ่มมีฝนตกติดต่อกันเพิ่มขึ้นเรื่อย ๆในเดือน ตุลาคม ถึง เดือนธันวาคม
เทศบาลตำบลกะปาง ตั้งอยู่ทางทิศตะวันตกเฉียงใต้ของตัวเมืองนครศรีธรรมราช
เขตเทศบาลตำบลกะปางประกอบด้วยชุมชน 11 ชุมชน
จำนวนวัดในเขตเทศบาลตำบลกะปาง มีทั้งหมด 6 วัด คือ
เทศบาลตำบลการะเกด
เทศบาลตำบลการะเกด เป็นหนึ่งใน 10 ตำบลของอำเภอเชียรใหญ่ จังหวัดนครศรีธรรมราช ห่างจากที่ว่าการอำเภอ ประมาณ 12 กิโลเมตร มีพื้นที่ทั้งหมด ประมาณ 60.28 ตารางกิโลเมตร หรือประมาณ 37,675.58 ไร่ การประกอบอาชีพของประชากรในตำบลการะเกดส่วนใหญ่ประกอบอาชีพเกษตรกรรมอย่างเดียว โดยเฉพาะการทำนาข้าว นับได้ว่าข้าวเป็นพืชเศรษฐกิจของตำบลการะเกด นอกจากนี้มีการทำปศุสัตว์ การประมง การทำไร่นาสวนผสม เช่น พริก กระท้อนห่อ ชมพู่ หมาก มะพร้าวน้ำหอม เป็นต้น สำหรับอาชีพนอกภาคการเกษตร คือ การรับจ้างเป็นการรับจ้างทั่วไป และรับจ้างทางการเกษตร นอกจากนี้ยังมีการค้าขาย
กระทรวงมหาดไทย ได้ประกาศยกฐานะสภาตำบลการะเกดเป็นองค์การบริหารส่วนตำบลการะเกดตามประกาศกระทรวงมหาดไทย ลงวันที่ 19 มกราคม 2539 มีผลบังคับใช้ เมื่อครบกำหนด 60 วัน นับแต่วันประกาศในราชกิจจานุเบกษาเป็นต้นไป ปัจจุบันองค์การบริหารส่วนตำบลการะเกด เป็นอบต. ชั้น 5 มีอาณาเขตครอบคลุมพื้นที่ทั้งตำบล ประกอบด้วย 12 หมู่บ้าน
ลักษณะภูมิประเทศของตำบลการะเกด เป็นที่ราบลุ่มใช้เป็นพื้นที่ตั้งชุมชน และพื้นที่เกษตรกรรมมีแม่น้ำปากพนังไหลผ่านทางด้านทิศตะวันตกของตำบล นอกจากนี้ยังมีคลองบางแก้ว – เกาะทวด คลองเตยไหลผ่านในตำบลนี้ พื้นที่ส่วนใหญ่เป็นที่ราบลุ่ม ดินเหนียว เหมาะแก่การทำนา เพาะปลูก และเลี้ยงสัตว์ และดินเปรี้ยว เป็นที่ว่างเปล่า เป็นป่าพรุ และต้นกระจูดขึ้นเป็นส่วนมาก มีพื้นที่ทั้งหมด 37.732 ตารางกิโลเมตร หรือประมาณ 23,583 ไร่
เทศบาลตำบลการะเกด ตั้งอยู่ทางทิศใต้ของตัวเมืองนครศรีธรรมราช
เทศบาลตำบลการะเกดประกอบด้วยชุมชน 11 ชุมชน
จำนวนวัดในเขตเทศบาลตำบลการะเกด มีทั้งหมด 7 วัด คือ
พระนางมารีย์พรหมจารี
คริสต์ศาสนิกชนโรมันคาทอลิกเรียกนางมารีย์ (มารดาพระเยซู) ว่า พระนางมารีย์พรหมจารี () เพราะเชื่อว่าพระแม่มารีย์เป็นพรหมจารีเสมอ และพระเยซูซึ่งเชื่อว่าเป็นพระบุตรพระเป็นเจ้าก็มารับสภาพมนุษย์ผ่านทางครรภ์ของพระแม่มารีย์ จึงทำให้พระแม่มารีย์มีสถานะเป็น "พระมารดาพระเจ้า" ด้วย คริสตจักรโรมันคาทอลิกได้รับรองความเชื่อนี้มาตั้งแต่สังคายนาเอเฟซัสครั้งที่หนึ่ง ในปี ค.ศ. 431 ในสภาสังคายนาสากลครั้งต่อ ๆ มา เช่น สังคายนาวาติกันครั้งที่สอง และพระสมณสาส์น "มารดาพระผู้ไถ่" ของสมเด็จพระสันตะปาปาจอห์น ปอลที่ 2 ได้แสดงถึงความสำคัญของพระแม่มารีย์ว่าเป็นมารดาคริสตจักรด้วย
คริสตจักรโรมันคาทอลิกให้ความสำคัญกับพระแม่มารีย์อย่างมากในฐานะมารดาของพระเยซู การเคารพนับถือแม่พระแสดงออกมาในหลายรูปแบบ เช่น บทภาวนา กวีนิพนธ์ และงานศิลปะ พระสันตะปาปาหลาย ๆ พระองค์ก็ทรงส่งเสริมความเชื่อนี้มาตลอด จนทำให้ศาสนจักรคาทอลิกมีงานเฉลิมฉลองและมอบสถานะพิเศษแก่พระแม่มารีย์มากกว่าที่นิกายอื่น ๆ ในศาสนาคริสต์ทำมา
บทบาทของพระแม่มารีย์ที่ปรากฏในรูปความเชื่อ ความเคารพ และหลักมารียวิทยา ไม่ได้มาจากเฉพาะวาติกันเท่านั้น แต่ยังมาจากงานเขียนของนักบุญต่าง ๆ ความเชื่อของมวลชน และเรื่องการประจักษ์ของพระแม่มารีย์ตามสถานที่ต่าง ๆ ซึ่งทุกวันนี้สันตะสำนักยังคงดำเนินการพิสูจน์การประจักษ์เหล่านี้อยู่ การรับรองครั้งล่าสุดคือแม่พระประจักษ์ที่แซ็ง-เอเตียน-เลอ-เลา ซึ่งสันตะสำนักรับรองเมื่อวันที่ 5 พฤษภาคม ค.ศ. 2008
คริสตจักรโรมันคาทอลิกกำหนดให้มีวันฉลองพระนางมารีย์หลายวัน วันที่สำคัญที่สุดเรียกว่า วันสมโภช (solemnity) มี 3 วัน ได้แก่
นอกจากนี้ยังมีวันฉลอง (feast) และวันระลึกถึง (memorial) ซึ่งคริสตจักรเฉพาะถิ่นแต่ละแห่งจะกำหนดต่างกันไป โดยคริสจักรโรมันคาทอลิกในประเทศไทยกำหนดวันฉลองและวันระลึกถึงพระแม่มารีย์ ดังนี้
คริสตจักรโรมันคาทอลิกถวายสมัญญาแก่พระนางมารีย์มาโดยตลอด เพื่อแสดงถึงการให้เกียรติและเชื่อว่าพระนางจะช่วยเหลือผู้ศรัทธาโดยเป็นตัวแทนอ้อนวอนพระเป็นเจ้าให้
สมัญญาที่สำคัญในยุคแรก ๆ เช่น "พระมารดาพระเจ้า" เกิดขึ้นเมื่อมีการสังคายนาเอเฟซัสครั้งที่หนึ่ง นอกจากนี้ก็มี "พระแม่เจ้า" (our lady) พระราชินี (queen) และดาราสมุทร (star of the sea) ในบรรดาสามัญญาเหล่านี้ "ราชินี" ถือเป็นสมัญญาที่เก่าแก่ที่สุด ส่วนสมัญญา "พระแม่เจ้า" และ "ดาราสมุทร" นักบุญเจอโรมเป็นผู้คิดขึ้น
สมัญญาที่สำคัญ ได้แก่